MoU tidak nyatakan projek terowong melalui tender terbuka
Oleh NORLIZAH ABAS

19 Ogos 2021, 7:33 pm
KUALA LUMPUR – Seorang saksi memberitahu Mahkamah Sesyen di sini hari ini, Mesyuarat Exco Pulau Pinang dimaklumkan bahawa projek terowong dasar laut di negeri itu akan diberikan kepada sebuah syarikat mega dari China melalui tender terbuka.
Datuk Lim Hock Seng, 73, berkata, dua perjanjian persefahaman (MoU) yang ditandatangani di antara Kerajaan Negeri Pulau Pinang dan Beijing Urban Construction Group (BUCG) pada 2011 sebaliknya tidak menyatakan projek itu akan dilaksanakan melalui tender terbuka.
Ujar saksi pendakwaan ketiga itu, bekas Ketua Menteri Pulau Pinang, Lim Guan Eng sebaliknya berkali-kali memaklumkan kepada Majlis Mesyuarat Kerajaan (MMK) negeri bahawa projek mega itu ditawarkan secara tender terbuka.
Menurut saksi pendakwaan ketiga itu, daripada 60 syarikat yang menyatakan minat untuk terlibat dalam projek berkenaan, lapan disenaraikan layak melaksanakan projek itu.
Ujar saksi itu, dalam salah satu mesyuarat yang dihadirinya, beliau memaklumkan walaupun BUCG sebuah syarikat terkenal dan banyak mengendalikan projek mega di China, belum tentu ia akan dipilih melaksanakan projek tersebut.
Ketika ditanya oleh Timbalan Pendakwa Raya Wan Shaharuddin Wan Ldin, Hock Seng menyatakan, tiga mesyuarat yang dihadirinya membayangkan tidak semestinya BUCG dilantik sebagai kontraktor projek berkenaan.

Ujarnya, delegasi Pulau Pinang telah menyertai rombongan lawatan ke Beijing selepas menerima jemputan rasmi untuk melihat projek mega yang dilaksanakan oleh BUCG.
Menurutnya, lawatan itu dibiayai sendiri oleh kerajaan negeri bagi mengelakkan salah faham kerana tidak semestinya syarikat asing itu akan mendapat projek berkenaan.
Beliau berkata, bagaimanapun selepas MoU dimeterai, projek itu akhirnya diberikan kepada Consortium Zenith Bejing Urban Construction Group Sdn. Bhd. (CZBUCG).
Saksi berkata, beliau kemudian bertemu dengan Pengarah CZBUCG, Datuk Zarul Ahmad Mohd. Zulkifli (ketika itu) dan memaklumkan pertemuannya kepada MMK negeri.
Ujarnya, MMK negeri yang dipengerusikan oleh Guan Eng kemudian mengarahkan satu kertas kerja cadangan projek terowong dasar laut dan jalan-jalan utama di negeri itu dikemukakan untuk pertimbangan.
Perbicaraan di hadapan Hakim Azura Alwi bersambung esok. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Polis ke rumah Ebit Lew cari bahan bukti
19 Ogos 2021, 7:52 pm
SHAH ALAM – Polis Diraja Malaysia (PDRM) dilihat mula melakukan kerja-kerja penggeledahan bagi mencari bahan bukti di rumah pendakwah terkenal, Ebit Lew di Setia Alam, dekat sini petang tadi.
Ia susulan tiga buah kenderaan disyaki milik PDRM dilihat memasuki kawasan berkenaan kira-kira pukul 4.15 petang.
Selang beberapa minit kemudian, kelihatan sebuah kenderaan pacuan empat roda berwarna hitam yang mempunyai logo badan kebajikan pendakwah terbabit turut memasuki kawasan perumahan itu.
Bagaimanapun, kenderaan PDRM dilihat keluar dari kawasan perumahan itu kira-kira pukul 5.13 petang.
Sementara itu, Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan ketika dihubungi Kosmo! mengesahkan pasukan penyiasat daripada Bahagian Siasatan Jenayah Seksual, Wanita dan Kanak-Kanak (D11) akan membuat kerja-kerja penggeledahan di kediaman Ebit dalam usaha mencari bahan bukti termasuk telefon bimbit miliknya bagi membantu siasatan.
“Penggeledahan untuk mendapatkan bahan bukti merupakan antara prosedur yang perlu dilakukan pihak polis dalam melengkapkan kertas siasatan.

“Namun begitu, saya tidak dapat pastikan bila pegawai penyiasat kes akan ke rumah beliau (Ebit) sama ada hari ini atau esok, itu kena tanya mereka sendiri,” ujarnya ringkas sebentar tadi.
Terdahulu, Ebit Lew hari ini hadir di Ibu Pejabat Polis Bukit Aman sebagai saksi untuk membantu siasatan kes gangguan seksual yang dikaitkan dengannya seperti mana yang tular menerusi video, baru-baru ini. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Pusat pemotongan gelang pandu lalu dibuka
Oleh KOSMO!

19 Ogos 2021, 7:24 pm
Oleh RAJA JAAFAR ALI
JOHOR BAHRU – Sebuah pusat pemotongan gelang dibuka di tapak parkir, Laman Xtreme, Pasir Gudang di sini mula beroperasi hari ini.
Pemotongan secara pandu lalu ini yang pertama seumpama ini membolehkan orang ramai yang memakai gelang bagi kes Covid-19 dan kontak rapat yang telah tamat tempoh kuarantin datang tanpa perlu turun dari kenderaan.
Ketua Pakar Perunding Perubatan Keluarga Johor merangkap Ketua Pusat Sehenti Penilaian Covid-19 (OSCAC) Pasir Gudang Dr. Rohayah Abdullah berkata, kira-kira 500 pemakai gelang telah hadir ke pusat berkenaan.
“Pembukaan pusat baharu ini memudahkan orang ramai untuk memotong gelang secara pandu lalu, termasuk mereka yang berjalan kaki dan menaiki motosikal.
“Pemotongan gelang di sini melibatkan mereka yang mempunyai kes positif Covid-19 yang telah disahkan dan cukup tempoh kuarantin serta kontak rapat yang mempunyai dua keputusan swab negatif hingga hari ke-10,” katanya kepada pemberita di sini.

Dr. Rohayah turut berpesan dan mengingatkan orang ramai yang berurusan di sini agar mengisi segala maklumat sebelum datang untuk membuat pemotongan gelang.
Waktu operasi yang bermula hari ini bermula pada pukul 10 pagi hingga 1 tengah hari dari Khamis hingga Sabtu termasuk cuti umum, manakala waktu operasi hari Ahad hingga Rabu bermula pukul 2 hingga 5 petang. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Caprice kongsi emoji ‘popcorn’, apa maksudnya?
Oleh MOHD. HAIKAL ISA

19 Ogos 2021, 7:04 pm
PETALING JAYA – Aktivis kemanusiaan, Carprice atau nama lengkapnya, Ariz Ramli berkongsi satu hantaran status yang menimbulkan tanda tanya ramai menerusi satu entri Instagram Story hari ini.
Tanpa sebarang penjelasan disertakan pada status berkenaan, Caprice, 33, hanya berkongsi satu emoji berbentuk ‘popcorn’ (bertih jagung) yang seperti menggambarkan dirinya sedang menyaksikan satu per satu pendedahan atau drama sedang dikupas di Malaysia.
Sehubungan dengan itu, netizen mula menyelongkar kenyataan-kenyataan yang pernah dikeluarkan lelaki yang terkenal dengan cogan kata, ‘Bang Bang’ itu dalam laman Instagramnya.
Caprice sebelum ini pernah mengeluarkan kenyataan berbunyi: “Alhamdulillah, one by one the truth will be revealed (satu persatu kebenaran akan didedahkan). We pray, we learn, we move on (Kita berdoa, kita belajar, kita teruskan).”
Bagaimanapun, apa yang dikongsikan Caprice itu berkemungkinan merujuk kepada tampuk pemerintahan negara yang dijangka bertukar tangan dalam waktu terdekat apabila pelantikan Perdana Menteri baharu diumumkan.
Hari ini, Malaysia dikejutkan dengan berita pendakwah terkenal, Ebit Lew hadir  memberi keterangan bagi membantu siasatan berhubung satu dakwaan gangguan seksual di Bukit Aman.

Pendakwah bebas itu dilihat keluar dari pintu utama Ibu Pejabat Polis Diraja Malaysia itu pada pukul 2 petang. Menurut beliau, rakaman percakapan itu mengambil masa satu jam.
“Saya dipanggil untuk membantu siasatan dan menjadi saksi bagi pertuduhan yang dilemparkan terhadap saya,” katanya kepada pemberita sebentar tadi.
Siasatan dijalankan oleh Bahagian Siasatan Jenayah Seksual, Wanita dan Kanak-Kanak (D11), JSJ Bukit Aman.
Terdahulu, hubungan Caprice yang juga pemuzik rap itu bersama Ebit dikeruhkan dengan satu permasalahan yang timbul berikutan misi bantuan dan kemanusiaan ke Gaza, Palestin- K! ONLINE


Mayat keempat kejadian kepala air ditemui petang ini
Oleh MOHD. RAFIE AZIMI

19 Ogos 2021, 6:38 pm
YAN – Seorang mangsa yang dilaporkan hilang akibat dihanyutkan kepala air akibat limpahan air dari Gunung Jerai dalam kejadian semalam ditemui pada petang ini.
Mayat mangsa, Mohamad Faizal Zohir, 28, ditemui di kawasan Lembaga Kemajuan Wilayah Kedah (KEDA) Sungai Udang kira-kira  pukul 3.10 petang.
Operasi mencari dan menyelamat mangsa menggunakan Unit Anjing Pengesan (K9) Jabatan Bomba dan Penyelamat Malaysia (JBPM).
Timbalan Ketua Pengarah Operasi JBPM, Datuk Abdul Wahab Mat Yasin berkata, penemuan mayat itu menjadikan keseluruhan mangsa maut setakat ini seramai empat orang
“Usaha mengesan dua lagi mangsa yang dilaporkan hilang iaitu Ridwan Poniman dan Ku Shuib Ku Abdullah masih diteruskan,” katanya pada sidang akhbar di lokasi kejadian di kawasan peranginan Air Terjun Titi Hayun di sini hari ini. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Dua PPS Kuala Muda ditutup
Oleh NUR SYAZWANA MANSOR

19 Ogos 2021, 5:48 pm
YAN – Dua pusat pemindahan sementara (PPS) di daerah Kuala Muda yang menempatkan 42 orang daripada 16 keluarga terjejas banjir susulan fenomena kepala air di Gunung Jerai di sini ditutup pada pukul 10 pagi ini.
Sekretariat Jawatankuasa Pengurusan Bencana Daerah Kuala Muda, Kapten (PA) Azahar Ahmad berkata, semua penduduk yang ditempatkan di PPS Dewan UMNO Gurun dan Surau Taman Lembah Merbok itu dibenarkan pulang selepas paras air di kediaman masing-masing mulai surut pagi ini.
“PPS Dewan UMNO Gurun yang menempatkan 20 orang daripada enam keluarga dibuka pada pukul 6 petang semalam manakala PPS Surau Taman Lembah Merbok dibuka pada pukul 9 malam tadi dan menempatkan 22 orang daripada 10 keluarga,” katanya ketika dihubungi di sini hari ini.
Sementara itu, bagi daerah Yan, Sekreteriat Jawatankuasa Pengurusan Bencana Daerah Yan, Kapt (PA), Norlizawati Ismail berkata, PPS di Sekolah Menengah Kebangsaan Agama (SMKA) Yan masih beroperasi.
Katanya, setakat pukul 5 petang ini masih terdapat tiga orang mangsa membabitkan dua buah keluarga dari Mukim Yan yang ditempatkan di dewan sekolah tersebut
“PPS di daerah Yan masih kekal seperti semalam dan selain itu kita juga ada sediakan sebuah lagi PPS untuk mangsa banjir yang positif Covid-19 di Sekolah Kebangsaan Teroi, namun setakat ini belum ada mangsa yang ditempatkan di situ,” ujarnya. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Perlu merangkak untuk masuk ke warung di celah batu
Oleh KOSMO!

19 Ogos 2021, 6:00 pm
JAKARTA – Sebuah warung tepi pantai di kota Jogjakarta menjadi tular di media sosial kerana keunikannya yang berada di celahan batu besar sehingga memaksa pelanggan yang ingin menjamu selera merangkak untuk masuk, lapor portal berita Liputan 6 hari ini.
Menerusi rakaman video yang dimuat naik seorang pengguna TikTok, laluan masuk ke warung di Pantai Sadeng tersebut  sempit dan memerlukan pengunjung untuk merangkak dan menunduk.
“Ada warung yang dibina di bawah batu. Perlu merangkak jika ingin masuk,” kata keterangan video tersebut.
Selepas masuk ke bahagian dalam, barulah pengunjung boleh berdiri seperti biasa dan duduk menikmati makanan yang sering dijual di tepi pantai.
Video yang dimuat naik itu menjadi tular dan menerima lebih tiga juta tontonan dengan ramai netizen meluahkan rasa kagum dan takut melihatkan keadaan warung tersebut.
“Tidak dapat dibayangkan jika tiba-tiba ia runtuh,” komen seorang pengguna.

“Di Indonesia, semuanya boleh. Di darat, laut, gunung atau udara,” komen seorang lagi. – Agensi


Sembunyi dadah RM1.1 juta dalam penyedut asap
19 Ogos 2021, 7:16 pm
KUALA LUMPUR – Taktik licik sindiket pengedaran dadah menyembunyikan bahan terlarang dalam alat penyedut asap (memasak) terbongkar dengan penahanan enam lelaki di sebuah apartment di Pandan Perdana, dekat sini Ahad lalu.
Suspek yang merupakan warga tempatan berusia dalam lingkungan 18 hingga 31 tahun itu diberkas kira-kira pukul 10.40 malam oleh Jabatan Siasatan Jenayah Narkotik (JSJN) Bukit Aman menerusi Op Castor.
Ketua JSJN Kuala Lumpur, Asisten Komisioner Sahar Abd Latif berkata, hasil soal siasat ke atas suspek, polis telah membuat serbuan susulan di sebuah pejabat syarikat perkhidmatan penghantaran di kawasan Pudu.
“Hasil pemeriksaan, pihak polis telah merampas enam kotak (berwarna coklat) yang mana di dalamnya terdapat alat penyedut asap memasak yang akan dipasarkan ke luar semenanjung Malaysia.
“Polis turut menjumpai 30 bungkusan plastik bertulis ‘Qing Shan’ mengandungi dadah disyaki syabu bernilai RM1.1 juta
yang disembunyikan di dalam alat penyedut asap tersebut,” ujarnya dalam kenyataan hari ini.
Menurutnya, ujian saringan air kencing mendapati dua daripada kesemua suspek adalah positif manakala lima suspek pula mempunyai rekod lampau berkaitan dadah dan jenayah.

“Melalui tangkapan dan rampasan ini, polis berjaya menumpaskan kegiatan pengedaran dadah yang didalangi warga tempatan yang dipercayai aktif baru sebulan di sekitar kawasan Lembah Klang,” ujarnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Ahmad Zahid syukur selesai menghadap Agong
Oleh AHMAD SHAHERMAN SHAMSURI

19 Ogos 2021, 6:34 pm
PETALING JAYA – Presiden UMNO, Datuk Seri Ahmad Zahid Hamidi melahirkan rasa syukur selepas selesai sesi mengadap Yang di-Pertuan Agong di Istana Negara hari ini.
Ahmad Zahid di laman Instagramnya memaklumkan bahawa beliau telah selesai menjalankan tanggungjawab sebagai Presiden UMNO dan Ahli Parlimen.
“Menghadap Ke bawah Duli Tuanku Seri Paduka Baginda Yang di-Pertuan Agong di Istana Negara.
“Kesetiaan kepada Raja dan Negara mengiringi langkah ini. Ya Tuhan permudahkan segala urusan,” tulisnya di Instagram.
Pada masa sama, Ahmad Zahid turut mendoakan agar Allah merahmati Ketua Negara Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Restoran popular kerana panggil pelanggan ‘sayang’
Oleh KOSMO!

19 Ogos 2021, 7:00 pm
JAKARTA – Sebuah restoran di wilayah Jawa Tengah menjadi popular dalam kalangan pengunjung kerana mempunyai cara unik untuk menyapa para pelanggannya, iaitu dengan memanggil gelaran ‘sayang’, lapor laman berita Suara.com semalam.
Restoran bernama Rumah Makan Alami Sayang itu dimiliki oleh seorang wanita, Sulastri yang diusahakan bersama suaminya.
“Helo sayang. Mahu minum apa, sayang?” sapa salah seorang pekerja di restoran tersebut kepada pelanggan.
Menurut adik Sulastri, Asih, kakaknya mendapat idea untuk menggunakan sapaan ‘sayang’ kepada pelanggan selepas berkunjung ke Kalimantan bersama suaminya.
“Ketika membeli sayur-sayuran, seorang penjual memanggil kakak saya dengan panggilan ‘sayang’.
“Ini sekali gus memberikan idea kepadanya untuk mengajak suaminya membuka kedai makan dan memanggil para pelanggan dengan panggilan ‘sayang’,” kata Asih.

Ditanya mengenai reaksi daripada pelanggan, Asih berkata, pelbagai respons diterima ketika panggilan tersebut dibuat.
“Ada yang tersenyum, ketawa, malahan ada pasangan pelanggan yang menarik muka masam.
“Kami kemudiannya menjelaskan kepada mereka bahawa semua pelanggan di sini disapa dengan panggilan itu. Bermula daripada kanak-kanak, remaja, lelaki dewasa, wanita sehinggalah warga emas,” jelasnya. – Agensi


Tujuh direman bantu siasatan kes rogol berkumpulan
Oleh MUHAMMAD AYMAN GHAFFA

19 Ogos 2021, 6:27 pm
KOTA BHARU – Tujuh orang remaja lelaki direman selama lima hari bermula hari ini bagi membantu siasatan kes rogol seorang remaja perempuan berusia 13 tahun secara beramai-ramai awal tahun ini.
Perintah reman sehingga Isnin depan terhadap kesemua suspek yang berusia 15 hingga 18 tahun itu dikeluarkan oleh Penolong Pendaftar Mahkamah, Nor Faezah Abdullah di Mahkamah Majistret hari ini.
Ketujuh-tujuh suspek itu ditahan untuk membantu siasatan mengikut Seksyen 375B Kanun Keseksaan kerana merogol secara berkumpulan.
Difahamkan, kesemua suspek telah melakukan kesalahan tersebut beberapa kali terhadap remaja perempuan itu sebelum mangsa tampil membuat laporan polis baru-baru ini.
Sementara itu, Ketua Jabatan Siasatan Jenayah Kelantan, Asisten Komisioner Wan Khairuddin Wan Idris ketika dihubungi mengesahkan polis telah menahan kesemua suspek semalam.
Katanya, tujuh remaja itu ditahan di beberapa lokasi di sekitar Kota Bharu dan polis masih menjalankan siasatan lanjut berhubung kes itu. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Dine-in, aktiviti sukan dibenarkan di negeri Fasa 1 esok
Oleh NOR IDAYU BOSRO

19 Ogos 2021, 6:22 pm
PUTRAJAYA – Individu lengkap menerima vaksin Covid-19 di negeri-negeri Fasa 1 Pelan Pemulihan Negara (PPN) kini boleh menjalani aktiviti makan di restoran (dine-in) bermula esok.
Kemudahan itu adalah tambahan kepada kemudahan sektor sosial dan ekonomi kepada negeri Fasa 1 PPN yang diumumkan sebelum ini, selepas dipersetujui dalam Sidang Khas Majlis Keselamatan Negara (MKN) hari ini.
Perdana Menteri Caretaker, Tan Sri Muhyiddin Yassin berkata, kemudahan lain yang akan diberikan ialah aktiviti sukan, rekreasi dan riadah tanpa sentuhan fizikal dan bukan berkumpulan (outdoor) terpakai di dalam daerah sama sahaja.
Beliau berkata, aktiviti tersebut termasuklah joging, senaman, taichi, berbasikal, papan selaju, memancing, ekuestrian, memanah, mendaki, tenis (persendirian), badminton (persendirian), golf, permotoran dan seumpamanya.
“Aktiviti ini dibenarkan dengan mematuhi penjarakan fizikal dan dilakukan di kawasan terbuka termasuk separa terbuka bermula pukul 6 pagi hingga 10 malam.
“Turut dibenarkan adalah aktiviti perkelahan dan perkhemahan. Penyertaan anak-anak berusia 17 tahun dan ke bawah adalah dibenarkan dengan pematuhan prosedur operasi standard yang ketat,” katanya dalam kenyataan di Facebook hari ini.

Sementara itu, beliau berkata, sidang Khas MKN juga bersetuju membenarkan operasi pasar malam dan pasar minggu di negeri Fasa 1 PPN.
Negeri-negeri dalam Fasa 1 PPN buat masa ini ialah Kedah, Selangor, Wilayah Persekutuan Kuala Lumpur, Negeri Sembilan, Melaka dan Johor selain Wilayah Persekutuan Putrajaya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


TMJ beri jaminan kadar vaksinasi di Johor meningkat
Oleh MOHAMAD FAIZAL HASHIM

19 Ogos 2021, 7:02 pm
JOHOR BAHRU – Tunku Mahkota Johor, Tunku Ismail Sultan Ibrahim beri keyakinan kepada rakyat di negeri ini bahawa kadar vaksinasi akan meningkat dalam masa terdekat.
Tunku Ismail berkata, Johor merupakan salah satu negeri yang mencatatkan jumlah vaksinasi yang tertinggi berbanding negeri lain.
Beliau berkata, akan tetapi disebabkan oleh populasi rakyat Johor yang tinggi menyebabkan peratusan yang menerima vaksin masih rendah pada ketika ini.
“Johor merupakan salah satu negeri yang jumlah vaksin antara yang tertinggi tetapi kerana populasi negeri yang tinggi, kadar vaksinasi masih rendah.
“Bagaimanapun saya percaya kadar vaksinasi kita akan meningkat dalam masa yang terdekat. Saya akan terus pantau dan push kerajaan,” katanya dalam ciapan di akaun Twitter rasminya hari ini. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kemasukan pesakit di HTAR terus berkurangan
Oleh ABDUL RAZAK IDRIS

19 Ogos 2021, 5:15 pm
KLANG – Kemasukan harian pesakit Covid-19 di Hospital Tengku Ampuan Rahimah ( HTAR ) di sini didapati semakin berkurangan sebanyak 70 peratus ketika ini.
Pengarah HTAR, Dr. Zulkarnain Mohd. Rawi berkata, ini susulan peningkatan vaksinasi diterima orang ramai yang seterusnya membantu angka penurunan itu.
Katanya, bilangan pesakit yang memasuki wad dilaporkan bawah 100 individu sejak awal bulan ini berbanding 400 pesakit pada Julai.
“Kebanyakan pesakit yang diterima minggu ini merupakan individu berusia 50 tahun ke atas yang belum divaksin.
“Jadi, kita galakkan orang ramai supaya mengambil imunisasi ini bagi mencegah jangkitan termasuk ibu mengandung,” katanya.
Terdahulu, beliau menerima kontena menyimpan mayat pesakit Covid-19 sumbangan Ahli Dewan Undangan Negeri (ADUN) Pelabuhan Klang Azmizam Zaman Huri dengan kerjasama beberapa pihak.

Zulkarnain menjelaskan kontena tersebut dapat digunakan bagi memastikan tidak berlaku masalah kekurangan ruang untuk jenazah pesakit Covid-19 pada masa depan.
“Kontena tersebut digunakan untuk memastikan jenazah pesakit terpelihara sebelum dikebumikan atau dikremasi,” katanya. – K!ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Dana pendidikan RM1 juta melalui akaun SSPN-i
Oleh SITI AMINAH MOHD YUSOF

19 Ogos 2021, 5:31 pm
PETALING JAYA – Perbadanan Tabung Pendidikan Tinggi Nasional (PTPTN) memaklumkan senarai nama pemenang Peraduan Dana RM1 juta Harapan yang berlangsung pada 5 April hingga 30 Mei lalu telah diumumkan hari ini.
Menurut PTPTN, pertandingan tersebut merupakan kolaborasi strategik pihaknya dengan Dutch Lady Milk Industries Berhad (DLMI) bagi memupuk amalan menabung dalam kalangan kanak-kanak demi jaminan pendidikan masa hadapan.
Peraduan itu turut bertujuan menggalakkan ibu bapa menyediakan tabungan pendidikan anak-anak sejak kecil di samping memberikan panduan kepada ibu bapa memilih susu formula dengan nutrisi lengkap untuk si manja mereka.
“Hadiah berjumlah RM1 juta dalam bentuk akaun Skim Simpanan Pendidikan Nasional (SSPN-i) itu ditaja sepenuhnya DLMI dengan seramai 40 pemenang menerima RM25,000 setiap seorang,” katanya dalam satu kenyataan akhbar hari ini.
Tambahnya, PTPTN sentiasa mengalu-alukan penglibatan agensi kerajaan dan syarikat korporat untuk menjadikan SSPN-i sebagai pilihan utama sebagai pemberian hadiah, insentif atau sumbangan melibatkan program, anugerah, kempen dan peraduan.
Menurutnya, ini kerana SSPN-i merupakan produk simpanan terbaik dengan menawarkan pelbagai keistimewaan seperti manfaat pelepasan taksiran cukai, dividen yang kompetitif, perlindungan takaful secara percuma, simpanan dijamin kerajaan dan skim ini patuh syariah.

“Senarai pemenang Peraduan Dana RM1 juta Harapan boleh diperoleh melalui laman web www.smartmoments.com.my selain semakan turut boleh dibuat melalui penyata SSPN-i atau layari www.ptptn.gov.my,” jelasnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


1,292 graduan USAS hadiri konvokesyen maya Sabtu ini
Oleh SHAMSUL KAMAL AMARUDIN

19 Ogos 2021, 5:36 pm
IPOH – Majlis Konvokesyen ke-13 Universiti Sultan Azlan Shah (USAS) yang tertangguh sejak lapan bulan lalu ekoran pandemik Covid-19, akan diadakan secara maya buat pertama kalinya pada Sabtu ini.
Majlis yang akan berlangsung melalui platform Zoom, Facebook rasmi USAS dan saluran YouTube mulai pukul 9 pagi hingga 1 tengah hari.
Timbalan Naib Canselor Pentadbiran dan Kewangan USAS, Dr. Anas Md Yusof, berkata seramai 1,292 graduan terlibat dengan 757 adalah lulusan Fakulti Pengajian Islam dan 536 orang Fakulti Pengurusan dan Teknologi Maklumat.
“Perisytiharan penganugerahan akan dibuat oleh Naib Canselor USAS, Tan Sri Prof. Dr. Nordin Kardi merangkumi dua penerima ijazah Doktor Falsafah, Sarjana (59), Sarjana Muda (288) dan Diploma (943).
“Istiadat konvokesyen kali ini juga akan menyaksikan pemasyhuran Tan Sri Dr. Wan Zahid Mohd. Noordin sebagai seorang lagi Pro Canselor USAS,” katanya dalam satu kenyataan hari ini. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Ibu maut, anak cedera kemalangan dua kereta
Oleh ASLIZA MUSA

19 Ogos 2021, 5:18 pm
SUNGAI SIPUT – Seorang wanita maut manakala anak perempuannya cedera selepas kereta dinaiki mereka terlibat kemalangan di Jalan Besar Kampung Tersusun Salak Baru, di sini hari ini.
Nahas tersebut menyebabkan mangsa, Nurul Yasmin Irana Abd. Rahim, 35, yang memandu kereta jenis Perodua Kancil parah dan maut di tempat kejadian manakala anak mangsa berusia lima tahun yang cedera ringan dihantar ke Hospital Sungai Siput untuk rawatan.
Ketua Balai Bomba dan Penyelamat Sungai Siput (BBP), Mohd. Azizi Zakaria berkata, sepasukan anggota dari BBP Sungai Siput dihantar ke lokasi kejadian selepas menerima maklumat pada pukul 1.41 petang.
Katanya, setibanya di lokasi, didapati kemalangan itu membabitkan kereta dipandu mangsa dan sebuah kereta jenis Hyundai Sonata.
“Pemandu kereta Kancil didapati tersepit di bahagian tempat duduk dan disahkan meninggal dunia di tempat kejadian oleh petugas perubatan.
“Anggota segera menjalankan operasi mengeluarkan mangsa menggunakan ‘rescue tool’ dan mayat mangsa kemudian diserahkan kepada pihak p
olis untuk tindakan lanjut,” katanya di sini hari ini. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


AS akan bawa pulang rakyatnya dari Afghanistan sebelum 31 Ogos
Oleh KOSMO!

19 Ogos 2021, 5:00 pm
WASHINGTON – Presiden Joe Biden mengumumkan bahawa Amerika Syarikat (AS) akan membawa keluar semua rakyatnya dengan selamat dari Afghanistan meskipun tarikh akhir pengunduran tentera AS tamat pada 31 Ogos ini, lapor akhbar New York Daily News semalam.
“Jika ada rakyat AS yang masih berada di Afghanistan, tentera kita akan kekal berada di situ untuk membawa mereka keluar,” katanya dalam wawancara dengan saluran berita ABC News yang disiarkan semalam.
Ketika ditanya sama ada tentera AS akan kekal berada di Kabul selepas 31 Ogos ini, Biden menafikan perkara itu.
“Rakyat AS perlu faham bahawa kita akan cuba menyelesaikannya (urusan membawa pulang rakyat AS) sebelum 31 Ogos ini,” jawabnya.
Buat masa ini, AS sedang bekerjasama dengan kumpulan Taliban untuk memastikan keselamatan proses membawa pulang rakyat negara itu dan penduduk Afghanistan yang cuba untuk memasuki lapangan terbang di Kabul.
Bagaimanapun, selepas kumpulan Taliban mengambil alih kawasan sekitar lapangan terbang Kabul, Jabatan Negara memaklumkan bahawa pihaknya  tidak dapat menjamin keselamatan orang ramai yang mahu menuju ke lapangan terbang itu. – AGENSI


20 khuatir dijangkiti selepas mandi, kafan jenazah
Oleh MASTURAH SURADI

19 Ogos 2021, 5:44 pm
KOTA TINGGI – Lebih 20 penduduk di Bandar Sri Perani di sini khuatir dijangkiti Covid-19 selepas memandikan, mengkafankan serta hadir majlis kematian seorang penduduk yang disahkan positif semalam.
Seorang penduduk, Isa Din Pon, 57 berkata, kejadian itu bermula selepas jenazah wanita itu diperiksa pasukan kesihatan yang datang menaiki ambulans, yang mana mereka mengesahkan kematian Allahyarham pada waktu Subuh hari berkenaan tiada kaitan dengan Covid-19.
“Selepas Subuh saya kemudian sempat ke rumah arwah untuk bertanya tentang hal kebumi dan membantu untuk persiapan yang patut.
“Kemudian saya ke tempat kerja. Kira-kira pukul 9 pagi saya hendak maklumkan kepada tuan rumah jenazah sudah boleh dikebumikan namun sebaik sampai saya dapati terdapat kenderaan polis di rumahnya,” katanya di sini hari ini.
Isa berkata, kehadiran pihak polis bertujuan untuk membawa jenazah ke hospital kerana Allahyarhamah meninggal dunia dalam keadaan tidak mempunyai rekod penyakit.
Jelasnya, jenazah yang sudah sempurna dikafankan itu kemudian di bawa ke Unit Forensik Hospital Kota Tinggi (HKT) sebelum mendapati hasil ujian calitan adalah positif.

Sementara itu, Ketua Polis Daerah Kota Tinggi, Superintendan Hussin Zamora ketika dihubungi mengesahkan pihak polis ada mengambil jenazah tersebut di Bandar Sri Perani untuk di bawa ke HKT bagi tujuan calitan.
Katanya, hasil ujian calitan mendapati Allahyarhamah yang telah siap dimandikan dikafankan oleh penduduk positif Covid-19. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Peniaga di Bukit Bunga mohon bantuan segera
Oleh ROSALWANI CHE SOH

19 Ogos 2021, 5:39 pm
TANAH MERAH – Lebih 10 peniaga di zon bebas cukai Bukit Bunga yang terlibat dalam kebakaran di sini kelmarin memohon bantuan segera agar mereka dapat kembali berniaga selepas mengalami kerugian besar dalam kejadian itu.
Kebanyakan peniaga di kawasan itu sudah menjalankan perniagaan di lokasi tumpuan orang ramai terutamanya musim perayaan dan cuti persekolahan itu sejak lebih 14 tahun lalu.
Seorang peniaga pakaian, Humaira Mohamed, 42, berkata, keseluruhan premis yang disewanya dan barangan perniagaan terbakar sehingga dia mengalami kerugian kira-kira RM500,000.
Katanya, dia berharap ada pihak yang dapat membantu peniaga-peniaga di situ kerana mereka hanya bergantung kepada perniagaan itu untuk menampung perbelanjaan keluarga.
“Hanya tuhan yang tahu perasaan saya ketika ini, namun saya tetap tabahkan hati dan berharap ada pihak membantu kami,” katanya ketika ditemui pemberita di lokasi kebakaran di sini hari ini.
Seorang lagi peniaga, Wan Zuraidah Wan Abidin, 35, berkata, dia menanggung kerugian lebih RM70,000 dan buntu untuk mencari semula modal bagi memulakan perniagaan memandangkan pendapatannya sudah terkesan ketika tempoh Perintah Kawalan Pergerakan penuh ketika ini.

“Harapan saya agar bantuan disegerakan dan kami dapat membaiki kedai yang musnah sekali gus dapat memulakan perniagaan secepat mungkin,” katanya.
Prihatin dengan nasib peniaga di kawasan itu, Ahli Dewan Undangan Negeri (ADUN) Bukit Bunga, Datuk Mohd. Adhan Kechik menyampaikan sumbangan sebanyak RM500 kepada mereka.
Katanya, kerajaan negeri dan beberapa agensi lain akan memberi bantuan selanjutnya kepada peniaga yang terjejas dalam kejadian itu. – K! ONLINE


Lelaki Britain dihukum penjara di Singapura kerana tidak pakai pelitup muka
Oleh KOSMO!

19 Ogos 2021, 5:30 pm
SINGAPURA – Seorang lelaki Britain dijatuhi hukuman penjara enam minggu di Singapura kerana tidak memakai pelitup muka dan mengganggu polis, kata beberapa pegawai hari ini.
Pulau yang memiliki wabak Covid-19 ringan itu mengambil pendekatan tegas terhadap orang ramai yang melanggar peraturan pencegahan virus, manakala terdapat beberapa kes warga asing yang telah  dijatuhi hukuman.
Benjamin Glynn ditangkap setelah rakaman dia tidak memakai pelitup muka di dalam kereta api pada Mei lepas menjadi tular.
Lelaki berusia 40 tahun itu kemudian cuba menghalang anggota polis yang dihantar untuk menangkapnya. Dia juga enggan memakai pelitup muka ketika hadir di mahkamah bulan lalu.
Menurut laporan, Glynn membuat kecoh di mahkamah di mana dia menyifatkan prosiding itu ‘tidak masuk akal, dan ‘menjijikkan’ malah memberitahu bahawa pemakaian pelitup muka tidak berkesan untuk mencegah penyebaran Covid-19.
Semalam, dia dihukum penjara kerana melanggar peraturan Covid-19, berkelakuan buruk terhadap polis dan mengganggu orang ramai.

Seorang pegawai mahkamah mengesahkan hukuman penjara tersebut hari ini dan menyatakan, hukuman itu  bermula 19 Julai lalu iaitu tarikh  Glynn pertama kali direman.
Oleh kerana dia telah menjalani dua pertiga daripada hukumannya, Glynn dibebaskan dari penjara semalam dan akan dihantar pulang ke Britain, demikian menurut akhbar tempatan, Straits Times.
Banduan di Singapura boleh dibebaskan kerana mempamerkan tingkah laku yang baik setelah menjalani dua pertiga tempoh hukuman penjara. – AFP


11,000 botol air zam-zam tanpa permit disita
Oleh KHAIRUL MOHD. ALI

19 Ogos 2021, 5:11 pm
JOHOR BAHRU – Jabatan Kastam Diraja Malaysia (JKDM) Johor telah berjaya mematahkan cubaan mengimport masuk 11,000 botol air zam-zam di sebuah gudang simpanan di Pelabuhan Pasir Gudang, dekat sini pada 5 Ogos lalu.
Pengarahnya, Sazali Mohamad berkata, perkara itu dikesan pihaknya ketika melakukan pemeriksaan terhadap dua buah kontena berukuran 40 kaki pada pukul 11.50 pagi.
Jelas beliau, operasi itu turut menyaksikan seorang lelaki berusia 56 tahun yang merupakan pekerja gudang ditahan untuk membantu siasatan.
“Hasil pemeriksaan terhadap dua buah kontena itu menemui 11,000 botol air zam-zam bersamaan dengan 55,000 liter yang dipercayai tidak mempunyai permit yang sah diimport melalui Pelabuhan Tanjung Pelepas sebelum dipindahkan ke Pelabuhan Pasir Gudang.
“Hasil semakan ke atas dokumen sokongan iaitu Bill of Lading dan Daftar Masuk mendapati dagangan tersebut telah diikrar sebagai ‘Artificial Flower’,” katanya dalam satu kenyataan di sini hari ini.
Tambah Sazali, air zam-zam diklasifikasikan sebagai barang larangan import di bawah Butiran 74, Jadual Ketiga, Bahagian I Perintah Kastam (Larangan Mengenai Import) 2017.

“55,000 liter air zam-zam yang dirampas tersebut dianggarkan bernilai RM 412,500 manakala cukai terlibat sebanyak RM107,250,” katanya. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Mangsa banjir rebah di pangkuan isteri
Oleh NOOR HASLIZA NUSI

19 Ogos 2021, 5:06 pm
BALIK PULAU – Seorang mangsa banjir di Kampung Terang di sini dilaporkan maut selepas rebah di pangkuan isteri di kediaman sewa mereka malam semalam.
Mohd. Zailan Zainuddin, 35, disahkan meninggal dunia selepas sejam menerima rawatan di Hospital Balik Pulau kira-kira pukul 10 malam.
Ahli Dewan Undangan Negeri (ADUN) Pulau Betong, Mohd. Tuah Ismail berkata, pihaknya menerima maklumat berhubung kejadian berlaku daripada isteri mangsa, Masliana.
“Isterinya memaklumkan Mohd. Zailan yang mempunyai masalah kesihatan jantung sejak setahun lalu tiba-tiba jatuh pengsan dipangkuannya ketika melakukan kerja-kerja pembersihan rumah malam tadi.
“Mohd. Zailan kemudiannya dibawa ke Hospital Balik Pulau untuk rawatan lanjut sebelum disahkan meninggal dunia,” katanya di sini hari ini.
Dalam pada itu, Mohd. Tuah turut menolak dakwaan segelintir netizen yang mendakwa mangsa tergelincir ketika melakukan kerja-kerja pembersihan rumah. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


MAFI ajak golongan muda ceburi sektor pertanian
19 Ogos 2021, 4:41 pm
PETALING JAYA – Kementerian Pertanian dan Industri Makanan (MAFI) mengajak golongan muda untuk menceburi dan merancakkan sektor pertanian negara dengan mensasarkan seramai 750 orang agropreneur muda dengan peruntukan berjumlah RM15 juta tahun ini.
MAFI dalam satu kenyataan berkata, sejumlah RM131.8 juta peruntukan telah memberi manfaat kepada 7,406 usahawan Agropreneur Muda sejak ianya dilancarkan pada tahun 2016.
Katanya, Geran Agropreneur Muda menjadi satu pilihan penting bagi membantu anak-anak muda memulakan projek pertanian.
“Pada tahun ini, sebanyak RM15 juta telah diperuntukkan dengan sasaran 750 orang agropreneur muda untuk mendapat bantuan.
“Kementerian menjangkakan kesan penggandaan bernilai RM89.4 juta melalui bantuan geran yang diberikan pada hari ini,” katanya di sini hari ini.
Tambahnya, tahun lalu, seramai 1,149 golongan muda menerima bantuan geran bernilai RM21.7 juta berbanding 750 orang pada tahun 2019 dan 785 orang pada tahun 2018.

“Data terkini menunjukkan bahawa daripada 14.6 juta belia di Malaysia, hanya 15 peratus yang terlibat dalam bidang pertanian. Tambahan pula, kajian menunjukkan hanya 4 peratus pelajar di universiti yang akan mempertimbangkan kerjaya dalam bidang pertanian.
“Kesemua data ini menunjukkan bahawa persepsi para belia kepada sektor pertanian perlu diperbaiki lagi. Berdasarkan faktor tersebut pihak Kementerian perlu mengambil langkah sewajarnya bagi meremajakan sektor pertanian.” ujarnya.
Katanya, bagi merealisasikan perkara tersebut pihak MAFI akan melancarkan Dasar Agromakanan Negara (DAN) 2.0 dalam masa terdekat. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Terima mas kahwin RM306,609, Lesti kini milik Rizky
Oleh MOHAMMAD SHAHEMY AZMI

19 Ogos 2021, 4:48 pm
JAKARTA – Dengan hanya sekali lafaz, penyanyi terkenal Indonesia, Lesti Kejora sah bergelar isteri kepada pasangannya yang juga pelakon sinetron, Rizky Billar hari ini.
Lesty dinikahkan sendiri oleh bapanya, Endang Mulyana disaksikan keluarga oleh kedua-dua belah pihak.
Dalam majlis pernikahan yang berlangsung di Hotel Intercontinental, Pondok Indah, Jakarta Selatan mengikut protokol kesihatan yang ketat tersebut, Rizky menyerahkan mas kahwin sebanyak AS$72,300 (RM306,609) kepada Lesty.
Menurut laporan, awalnya, Rizky bercadang untuk memberikan mas kahwin berjumlah 2 miliar rupiah (RM587,663), namun wang yang telah disiapkan telah terpakai untuk membeli pelbagai perbelanjaan.
“Tapi tidak mengapa. Angka 72,300 itu juga mempunyai maksud tersendiri kerana kalau ikut perancangan asal, kami sepatutnya bernikah pada 23 Julai lalu,” kata Rizky.
Ketika disatukan sebagai suami isteri, kedua-dua pasangan pengantin baharu itu dilihat lengkap berpakaian adat Sunda berona pic (peach). Pasangan diraikan dengan kehadiran sekitar 30 orang tetamu.

Terdahulu, Rizky dan Lesti pada awalnya bercadang untuk disatukan sebagai suami isteri pada 4 Julai 2021, namun terpaksa ditangguhkan ekoran berlaku lonjakan kes positif Covid-19 di Indonesia.
Pasangan itu kemudiannya menunda tarikh tersebut pada 23 Julai 2021, namun sekali lagi terpaksa ditunda selepas kerajaan melaksanakan perintah sekatan aktiviti masyarakat (PPKM) Darurat. -K! ONLINE


Penggodam curi data 47 juta pelanggan syarikat telefon AS
Oleh KOSMO!

19 Ogos 2021, 4:31 pm
WASHINGTON – Penggodam-penggodam mencuri maklumat peribadi  termasuk nombor keselamatan sosial dan data lesen memandu milik lebih 47 juta pelanggan syarikat pembekal perkhidmatan telefon Amerika Syarikat (AS), T-Mobile, kata firma tersebut.
Serangan siber  itu menyebabkan maklumat kira-kira 7.8 juta pelanggan dan 40 juta bekas dan bakal pelanggan T-Mobile terjejas, katanya pada Selasa lalu.
 Syarikat telekomunikasi yang mempunyai lebih 102 juta pelanggan di seluruh AS itu memberitahu, ia sedang bekerjasama dengan pihak berkuasa  dan telah mengupah pakar-pakar keselamatan siber bagi membantu  menyiasat penggodaman tersebut.
“Kami mengambil serius perlindungan data  pelanggan dan kami akan bekerja sepanjang masa dalam melakukan siasatan forensik untuk memastikan data pelanggan kami dilindungi,” kata T-Mobile dalam satu kenyataan.
T-Mobile memulakan siasatan mengenai kemungkinan sistem komputernya diceroboh pada minggu lalu susulan dakwaan mengenainya dalam sebuah forum online. Syarikat itu kemudian mengenal pasti dan menutup ‘akses’ yang digunakan oleh penggodam terbabit.
Walaupun siasatan masih dijalankan, T-Mobile berkata, penggodam tidak dapat mengakses maklumat kewangan pelanggan seperti data kad kredit dan debit.

Bagaimanapun, di samping nombor keselamatan sosial dan maklumat lesen memandu, penggodam turut mencuri nama penuh dan tarikh lahir pelanggan.
“Kurang satu juta nombor telefon dan nombor PIN akaun pelanggan terdedah semasa serangan siber itu,” tambah T-Mobile.
T-Mobile merancang untuk memaklumkan kepada berpuluh-puluh juta pelanggan yang terjejas akibat serangan siber itu dalam masa beberapa hari lagi. – Agensi


Penghantar makanan OKU maut kemalangan
Oleh MOHD AZLI ADLAN

19 Ogos 2021, 5:00 pm
KUALA NERUS – Seorang remaja lelaki orang kelainan upaya (OKU) kategori pekak dan bisu yang bekerja sebagai penghantar makanan maut dalam kemalangan di Jalan Tengku Mizan berhampiran Kampung Tebauk di sini hari ini.
Dalam kejadian pada pukul 12.05 tengah hari tersebut, mangsa, Nik Muhammad Haikal Nik Zulkifli, 18, yang berasal dari Gong Tok Nasek, Kuala Terengganu meninggal dunia akibat kecederaan di bahagian kepala dan beberapa anggota badan.
Sewaktu kejadian, Nik Muhammad Haikal dipercayai dalam perjalanan ke pusat bandar raya selepas menghantar pesanan di Batu Enam di sini.
Sebaik tiba di lokasi kejadian yang merupakan laluan berselekoh, motosikal Yamaha NVX V2 155 dinaiki mangsa dikatakan hilang kawalan sebelum terbabas lalu melanggar sebatang pokok terdapat di pembahagi jalan.
Nik Muhammad Haikal seterusnya tercampak ke laluan bertentangan sebelum dirempuh sebuah kereta Perodua Kancil dipandu seorang lelaki berusia 30-an yang gagal mengelak.
Sementara itu, Ketua Polis Daerah Kuala Terengganu, Asisten Komisioner Abdul Rahim Md. Din yang dihubungi mengesahkan kejadian.

Beliau berkata, mayat Nik Muhamad Haikal telah dihantar ke Unit Forensik Hospital Sultanah Zahirah, Kuala Terengganu untuk dibedah siasat. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Bakal penerima vaksin Covid-19 kecewa PPV ditutup
Oleh ZULKIFLI MANZOR

19 Ogos 2021, 4:47 pm
PETALING JAYA – Seorang lelaki berusia 42 tahun kesal kerana tidak mendapat suntikan vaksin Covid-19 seperti dijadualkan dalam aplikasi Mysejahtera hari ini.
Dia yang tiba di Pusat Pemberian Vaksin (PPV) di Projek Perumahan Rakyat (PPR) Desa Tun Razak, Kuala Lumpur kira-kira pukul 2.45 petang mendakwa telah diarahkan pulang.
Lelaki itu yang mahu dikenali sebagai Farid Kadir berkata, dia dimaklumkan oleh anggota bertugas di PPV tersebut bahawa PPV berkenaan telah ditutup.
“Dalam (aplikasi) Mysejahtera saya dijadualkan menerima suntikan vaksin dos kedua di sini pukul 3 petang hari ini. Saya menetap di Seremban, Negeri Sembilan tetapi didaftarkan mengambil vaksin di sini.
“Itu tidak mengapa. Bagaimanapun apabila saya tiba mereka minta saya dan ramai lagi pulang kerana PPV itu dikatakan telah ditutup. Saya tanya mengapa tutup tiada siapa beri penjelasan,” katanya ketika dihubungi Kosmo!.
Farid berkata, keadaan itu menyukarkan dirinya kerana dia perlu pulang ke Seremban dan datang semula ke ibu negara pada hari lain untuk mendapatkan suntikan vaksin Covid-19.

Menurutnya, pihak PPV perlu memaklumkan lebih awal kepada bakal penerima vaksin Covid-19 jika PPV ditutup untuk memudahkan urusan semua pihak.
“Saya menangguhkan hal kerja saya hari ini bagi memastikan dapat vaksin Covid-19, namun ini pula terjadi,” katanya dalam nada kecewa. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Sempat maklum ‘Okay’ sebelum hilang
Oleh MOHD YUNUS YAKKUB

19 Ogos 2021, 4:53 pm
SABAK BERNAM – Seorang lelaki warga emas sempat memaklumkan dirinya berada dalam keadaan selamat ketika mandi selama setengah jam di Sungai Sabak Bernam sebelum hilang dibawa arus sungai itu, semalam.
Kehilangan mangsa berusia 75 tahun diketahui pukul 6.45 petang selepas dimaklumkan pemancing di kawasan Jeti Jalan Pasar Pekan Sabak Bernam.
Ketua Polis Daerah Sabak Bernam, Superintendan Agus Salim Mohd. Alias berkata, berdasarkan siasatan mendapati mangsa telah turun ke sungai tersebut untuk mandi.
Katanya, saksi kejadian memaklumkan mangsa menyatakan dirinya pandai berenang sebelum menanggalkan baju dan meninggalkan selipar dan terus terjun ke dalam sungai tersebut.
“Saksi sempat bertanyakan keadaan mangsa sama ada dirinya ‘okay’ sebelum dibalas dalam keadaan baik.
“Bagaimanapun, kira-kira setengah jam berenang ke tengah sungai didapati mangsa tidak timbul sebelum segera menghubungi polis,” katanya ketika dihubungi Kosmo! di sini hari ini.

Terdahulu Kosmo! melaporkan seorang lelaki dilaporkan hilang selepas terjun ke dalam Sungai Sabak Bernam berhampiran sebuah tokong di sini semalam. – K!ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


‘Hujung terowong kembali kelam’
Oleh AHMAD SHAHERMAN SHAMSURI

19 Ogos 2021, 4:36 pm
PETALING JAYA – Terkedu orang ramai apabila melihat angka terkini kes positif Covid-19 hari ini yang dilihat semakin meningkat sehingga mencecah 22,948 kes.
Rata-rata mereka kembali resah apabila ‘sinar di hujung terowong’ seperti yang dilaporkan ‘frontliner’ sebelum ini seolah-olah kembali menjadi kelam.
Tinjauan Kosmo! di laman Facebook mendapati pelbagai reaksi dan komen telah diluahkan warga Facebook.
“Tindakan awal yang salah inilah akibatnya, dah parah baru nak bertindak jangan salahkan kerajaan baru diatas kesilapan orang lain.
Memang perlu masa yang banyak lepas ni, persoalannya mampukah kita serap tekanan kalau perlu ‘lockdown’ sekali lagi sebab itu sahaja jalan yang ada,” tulis Mohd Faizall Pejal.
Turut meninggalkan komen adalah seorang lagi pengguna dikenali sebagai Izuan Kata.

“Hari tu baru je ada sinar di hujung terowong, rasanya macam sudah kelam balik cahaya itu,” katanya.-K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Taburan hujan luar biasa dikesan di kawasan Gunung Jerai
Oleh MOHD. HUSNI MOHD. NOOR

19 Ogos 2021, 4:24 pm
PUTRAJAYA – Kementerian Alam Sekitar Dan Air (KASA) mengesahkan berlaku taburan hujan lebat luar biasa dalam tempoh masa singkat di sekitar kawasan puncak Gunung Jerai, Yan, Kedah petang semalam.
Pengesahan itu berdasarkan laporan tinjauan cuaca yang dikeluarkan Jabatan Meteorologi Malaysia (Met Malaysia) yang  mendapati terdapat hujan lebat luar biasa bermula kira-kira pukul 2.30 petang.
Ketua Setiausaha KASA, Datuk Seri Zaini Ujang berkata, kejadian hujan ekstrem itu telah menyebabkan fenomena kepala air di kawasan Gunung Jerai dan banjir lumpur sehingga kedalaman 0.1 hingga 0.3 meter di daerah Kuala Muda dan 0.2 hingga 1.5 meter di daerah Yan.
Beliau berkata, hujan lebat di hulu iaitu kawasan bukit menyebabkan berlaku limpahan air sungai serta terdapat halangan sampah sarap, kayu dan reba pokok yang tersangkut pada lintasan.
“Berdasarkan maklumat oleh Jabatan Pengairan dan Saliran (JPS) Malaysia, Stesen Hujan Gunung Jerai merekodkan bacaan kumulatif 281 milimter (mm) dan Stesen Hujan Kampung Singkir Genting merekodkan bacaan kumulatif 172 mm.
“Dalam tempoh satu jam, jumlah kumulatif tertinggi hujan direkodkan adalah 91 mm,” katanya menerusi kenyataan akhbar di sini hari ini.

Mengulas lanjut, Zaini berkata, berdasarkan rekod, pada pukul 6 petang, hujan yang turun telah melebihi 50 tahun Average Recurrence Interval (ARI).
Beliau berkata, KASA bersama agensi-agensi di bawahnya termasuk kerajaan negeri Kedah telah mengambil tindakan termasuk kerja pembersihan dan mengadakan perbincangan bagi melaksanakan kerja-kerja pembaikan yang perlu dijalankan segera. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Dua maut kemalangan babit tiga kenderaan
Oleh IVAN AMIRUL

19 Ogos 2021, 4:18 pm
KOTA BELUD – Dua lelaki maut selepas lori dinaiki terbabit dalam kemalangan melibatkan tiga kenderaan di Jalan Kota Belud-Tuaran berhampiran Bukit Kelawat hari ini.
Dalam kejadian pukul 3.30 pagi itu, mangsa maut dikenali sebagai Lee Chee Fui, 51, dan Jonathan Lee Jun Liong, 17, manakala seorang lagi kelindan lori yang berusia 27 tahun mengalami kecederaan parah.
Ketua Polis Daerah Kota Belud, Superintendan Sahimi Husin berkata, siasatan awal mendapati semua mangsa bergerak dari arah Kota Kinabalu menuju ke Kota Marudu.
“Bagaimanapun, kenderaan membawa barangan runcit yang dipandu salah seorang mangsa dipercayai hilang kawalan dan terus merempuh belakang sebuah pacuan empat roda setibanya di lokasi kejadian.
“Ekoran kejadian itu, lori dipandu mangsa terlanggar tembok konkrit pembahagi jalan sebelum memasuki laluan bertentangan. Dua kenderaan lagi iaitu pacuan empat roda dan sebuah lagi kereta jenis Proton Wira turut terbabas namun hanya membabitkan kecederaan ringan,” katanya ketika dihubungi hari ini.
Sahimi berkata, pemandu dan penumpang dua lagi kenderaan terbabit tidak mengalami sebarang kecederaan manakala seorang lagi kelindan yang parah dihantar ke Hospital Kota Belud menggunakan ambulans untuk menerima rawatan lanjut.

Sementara itu, beliau menyatakan semua pemandu terbabit dalam kemalangan ini tidak disyaki mabuk namun sampel darah akan diambil bagi tujuan toksikologi sementara siasatan lanjut masih dijalankan mengikut Seksyen 41(1) Akta Pengangkutan Jalan (APJ) 1987. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


PN sebulat suara setuju pencalonan Ismail Sabri
Oleh SITI AMINAH MOHD YUSOF

19 Ogos 2021, 4:28 pm
PETALING JAYA – Perikatan Nasional (PN) sebulat suara bersetuju mencalonkan bekas Timbalan Perdana Menteri, Datuk Seri Ismail Sabri Yaakob sebagai calon Perdana Menteri kerajaan PN yang baharu.
Pengerusinya, Tan Sri Muhyiddin Yassin berkata, semua 50 Ahli Dewan Rakyat dari parti-parti gabungan PN iaitu 31 Ahli Dewan Rakyat Bersatu, Pas (18), dan Star (1) telah menyerahkan Akaun Bersumpah ke Istana Negara bagi menyatakan sokongan kepada Ismail semalam.
“Empat Ahli Dewan Rakyat bebas pro-PN juga telah berbuat demikian,” katanya dalam satu kenyataan akhbar hari ini.
Muhyiddin berkata, beliau telah berunding dengan pimpinan parti GPS dan PBS yang membentuk kerajaan PN sebelum ini untuk mengambil ketetapan sama.
Beliau menegaskan bahawa sokongan PN kepada Ismail Sabri yang juga merupakan Naib Presiden UMNO adalah bersyarat selaras dengan prinsip PN untuk mempertahankan kerajaan yang berintegriti.
Beliau berkata, keputusan tersebut dibuat demi menjamin kesinambungan dasar-dasar kerajaan PN yang sedang menumpukan kepada usaha memerangi Covid-19 dan memulihkan negara sehingga Pilihan Raya Umum ke-15 diadakan.

Tambahnya, tindakan itu menunjukkan PN lebih mengutamakan kestabilan politik dan kesejahteraan rakyat berbanding politik dendam dalam persaingan merebut kuasa.
“Apabila berhadapan dengan situasi krisis, ahli politik mesti berjiwa besar demi kepentingan rakyat dan negara,” ujarnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


KL City calar ego Sri Pahang
Oleh MUHAMAD ARDIE PUTRA SUHAIMI

20 Ogos 2021, 11:04 pm
KUANTAN – Pasukan Kuala Lumpur City (KL City) mencipta kejutan apabila berjaya menewaskan kelab Sri Pahang FC dengan keputusan 2-0 pada aksi Liga Super di Stadium Darul Makmur sebentar tadi.
Pada aksi tersebut, skuad KL City yang dibimbing oleh Bojan Hodak membariskan kesebelasan terbaik dalam usaha meneruskan momentum kemenangan kedua berturut-turut.
Sri Pahang kendalian Dollah Salleh selaku tuan rumah juga turut mempertaruhkan skuad terkuat untuk kembali berada di landasan tepat selepas dikalahkan Terengganu FC (TFC) pada aksi terakhir liga awal bulan ini.
Kedua-dua pasukan mempamerkan corak menyerang pada babak pertama tetapi gagal menembusi gawang masing-masing.
Bersambung pada babak kedua, tuah lebih memihak kepada skuad Warga Kota yang berjaya meledak gol pembukaan hasil ledakan cantik pemain import, Romel Morales pada minit ke-49.
KL City terus garang apabila meraih gol kedua menerusi rembatan Zhafri Yahya yang bijak menyudahkan hantaran J. Partiban pada minit ke-71.

Skuad Tok Gajah yang terdesak untuk mencari gol bagi merapatkan kedudukan tidak berjaya berbuat demikian apabila keputusan 2-0 kekal sehingga tamat perlawanan.
Kemenangan tersebut menyaksikan KL City berjaya meraih 27 mata selepas mengharungi 19 perlawanan manakala Sri Pahang kekal dengan 17 mata. – K! ONLINE.


Caprice takut nak balik Malaysia
Oleh NUR HUDA MUSA

20 Ogos 2021, 11:48 pm
PETALING JAYA – Penyanyi rap, Caprice mengakui pihak Polis Diraja Malaysia (PDRM) membuatkan dirinya berasa tidak selamat di Jordan dan takut untuk pulang ke tanah air.
Caprice atau nama sebenarnya, Ariz Ramli melalui sesi Live di Instagramnya tadi berkata, dia berasa kusut sebaik sahaja mendapati media di Malaysia melaporkan PDRM meminta bantuan Interpol untuk menghubunginya.
“Saya dah beli tiket nak balik Malaysia, tapi bila baca berita kata Polis minta tolong Interpol cari Caprice, Caprice terus koyak tiket.
“Bila polis dengan Interpol cari macam ini, memang tak lah Caprice nak balik Malaysia,” katanya.
Caprice turut mengakui dia berasa takut dan berasa kusut apabila mengetahui dirinya sedang dicari oleh pihak polis susulan laporan polis yang dibuat oleh pendakwah bebas, Ebit Lew.
“Makin lama saya ada rasa takut sikit sebab semuanya semakin pelik.

“Hidup saya kusut sedikit pagi tadi selepas media di Malaysia melaporkan PDRM hendak minta tolong Interpol cari saya di sini,” ujarnya.
Terdahulu, PDRM telah memohon bantuan Interpol bagi berhubung dengan aktivis kemanusiaan, Caprice dan Ketua Pegawai Eksekutif Cinta Gaza Malaysia, Muhammad Nadir Al-Nuri Kamaruzaman.
Sebelum ini, Ebit Lew membuat laporan polis berhubung tuduhan yang dilontarkan beberapa individu terhadap beliau menerusi laman sosial baru-baru ini di Ibu Pejabat Polis Daerah (IPD) Dang Wangi. – K! ONLINE.


Pasukan khas polis pantau premis ‘dine-in’
Oleh ZAKKINA WATI AHMAD TARMIZI

20 Ogos 2021, 10:34 pm
PORT DICKSON – Polis Daerah Port Dickson menerusi pasukan khas yang ditubuhkan akan memantau pematuhan prosedur operasi standard (SOP) bagi premis restoran dan makanan yang menjalankan aktiviti ‘dine-in’.
Ia bagi memastikan setiap SOP dapat diikuti sama ada oleh pelanggan mahupun peniaga khususnya berkaitan syarat lengkap dua dos vaksin Covid-19 selepas aktiviti ekonomi berkenaan diberikan kelonggaran dalam Fasa 1 Pelan Pemulihan Negara (PPN).
Ketua Polis Daerah Port Dickson, Superintendan Aidi Sham Mohamed menjelaskan, pasukan khas itu juga akan mengadakan pemeriksaan mengejut termasuk ke premis-premis lain di mana aktivitinya turut dibenarkan kembali beroperasi.
“Pihak polis mempunyai pasukan khas dan kami akan mengadakan pemantauan dan pemeriksaan di premis kedai makan yang dibenarkan dine-in serta premis lain yang diberi kelonggaran.
Sememangnya kami minta kerjasama pemilik kedai bagi memastikan hanya pelanggan yang telah selesai dua dos sahaja dibenarkan,” katanya ketika ditemui pemberita selepas menghadiri Program Penyerahan dan Pemasangan Jalur Gemilang di sini hari ini.
Dalam pada itu, Aidi Sham memberitahu, pihaknya juga akan bekerjasama dengan pihak berkuasa tempatan (PBT) termasuk mengadakan pemeriksaan di premis-premis perniagaan terlibat.

Dalam pada itu, menurutnya, bagi pengunjung yang datang ke pantai peranginan di daerah ini, mereka dinasihatkan untuk mengikut SOP yang dikeluarkan oleh pihak Majlis Keselamatan Negara (MKN).
“Pengunjung yang datang berkelah di pantai Port Dickson juga tidak boleh berkumpul dengan jumlah ahli yang ramai dan sekiranya ingkar tindakan tegas akan diambil,” katanya. -K! ONLINE.


Empat PPS tempatkan mangsa banjir di Perak
Oleh ZAKI SALLEH

20 Ogos 2021, 10:59 pm
IPOH – Hujan lebat sejak semalam menyebabkan beberapa kawasan rendah di tiga daerah dinaiki air manakala penduduk terjejas dipindahkan ke empat pusat pemindahan sementara (PPS).
Jurucakap Bilik Gerakan Jabatan Bomba dan Penyelamat negeri Perak memberitahu, seramai 136
mangsa daripada 41 keluarga dipindahkan ke empat PPS di Larut Matang Selama, Kerian dan Teluk Intan.
Menurut jurucakap itu, jumlah tersebut adalah sehingga pukul 9 malam ini.
“Paling ramai di PPS Sekolah Kebangsaan (SK) Matang dengan 101 daripada 32 keluarga.
“Mereka dipindahkan dari Kampung Sungai Rentaka Matang, Kampung Jabor Kiri, Kampung Changkat Baru dan Kampung Malawati,” ujarnya.
PPS lain ialah di Dewan Orang Ramai Sungai Baru melibatkan 11 penduduk Kampung Sungai Nyior manakala sebuah lagi ialah PPS SK Changkat Lobak dengan 17 mangsa.

Di Teluk Intan, PPS yang dibuka ialah Dewan Sekolah Menengah Smart Batu 4 Jalan Changkat Jong dengan tujuh mangsa dipindahkan. – K! ONLINE.


Objek terbang ‘teman’ pemancing cari rezeki
Oleh KOSMO!

20 Ogos 2021, 11:12 pm
PETALING JAYA – Hajat seorang pemancing mencari rezeki untuk keluarganya terganggu apabila ‘port’ memancingnya ‘dilawati’ satu objek misteri yang sedang berterbangan.
Menerusi perkongsian di laman TikTok milik seorang lelaki dikenali @razifmutalib7, kelihatan satu objek misteri sedang terbang berlegar-legar di lokasi memancing.
Klip video berdurasi satu minit 23 saat itu juga memaparkan objek misteri itu terbang tinggi melepasi ketinggian pokok di sekelilingnya.
Turut kedengaran suara pemancing yang berdoa agar objek misteri itu tidak menganggunya mencari rezeki.
“Aku cari rezeki, aku cari rezeki, pergi, pergi jangan datang dekat. Aku sedang cari rezeki,” kata pemancing itu.
Susulan perkongsian itu, rata-rata pengguna laman sosial meninggalkan pelbagai reaksi dan komen tentang kejadian itu.

“Real ni mat, salute pada abang ni, sanggup beranikan diri demi mencari rezeki kepada keluarganya. Semoga pemancing ini sentiasa dilindungi,”tulis Mat Bening.
Pada masa sama, ada juga yang mendakwa perbuatan itu sengaja dirakam menggunakan dron bagi menarik perhatian pengguna laman sosial.
“Selalu cakap nampak hantu dan berjaya rakam kelibat objek terbang, tetapi guna ‘dron’ letak kain pastu rakam. Biasalah nak cari ‘like’ dan view di laman sosial,” kata Minah Power.
Bagaimanapun, Kosmo! tidak dapat mengesan di mana kejadian itu dirakam dan kesahihan video tersebut.-K! ONLINE


Penduduk tiga kampung siap sedia hadapi banjir
Oleh WAT KAMAL ABAS

20 Ogos 2021, 10:17 pm
BAGAN SERAI – Penduduk di Mukim Beriah Alor Pongsu dinasihati bersedia menghadapi banjir di kawasan ini susulan ban tali air di Sungai Beriah yang pecah pada pukul 8 pagi tadi.
Kejadian tersebut menyebabkan ban berkenan pecah sepanjang sembilan meter menyebabkan air melimpah deras.
Ahli Dewan Undangan Negeri (ADUN) Alor Pongsu, Datuk Sham Mat Sahat berkata, ban yang pecah ini perlu dibaikpulih dengan segera kerana tidak mahu tragedi banjir besar pada tahun 2003 akan berulang kembali di kawasan ini.
“Sekiranya air terus melimpah ia boleh menyebabkan banjir di tiga perkampungan iaitu
Kampung Tebuk Jawa, Kampung Tersusun Batu 6 1/2 dan Kampung Matang Pasir Beriah.
“Saya telah meminta penduduk berjaga-jaga. Jika keadaan buruk kita akan buka pusat pemindahan sementara,” katanya kepada pemberita semasa meninjau keadaan di Sungai Beriah.
Sementara itu, Pengarah Jabatan Pengairan dan Saliran (JPS) Perak, Ir Baharuddin Abdullah berkata, pihaknya akan meletakkan batu-batu besar bagi mengurangkan kelajuan air di kawasan ban yang pecah itu.

“Peringkat permulaan ini kita akan mengunakan kaedah meletakkan batu -batu besar bagi mengurangkan kelajuan air itu sebelum kerja -kerja seterusnya dapat dijalankan,” katanya
Seorang penduduk Kampung Beriah, Abdul Wahab Che Mai, 45, berkata, dia terkejut apabila paras air di kampung itu naik begitu cepat disebabkan ban pecah.
Katanya, kejadian itu pertama kali berlaku menyebabkan dia tidak sempat berbuat apa-apa.-K! ONLINE.


Kes aktif dengan kebolehjangkitan semakin meningkat
Oleh SITI A'ISYAH SUKAIMI

20 Ogos 2021, 10:12 pm
PUTRAJAYA – Jumlah kes aktif Covid-19 yang dicatatkan hari ini semakin meningkat dengan sebanyak 257,417 kes termasuk 1,062 kes sedang dirawat di Unit Rawatan Rapi dan 518 kes memerlukan bantuan pernafasan.
Kes sembuh merekodkan 21,448 kes manakala kes kematian Covid-19 sebanyak 233 melibatkan 199 warga Malaysia dan 34 warga asing selain  60 kes meninggal dunia di luar hospital.
Ketua Pengarah Kesihatan, Tan Sri Dr. Noor Hisham Abdullah berkata, daripada 23,564 kes harian, sebanyak 19,362 kes atau 82.2 peratus tiada atau tidak lengkap vaksinasi.
Beliau berkata,  sebanyak 431 kes (1.8 peratus) adalah kategori tiga, empat dan lima manakala, sebanyak 23,133 kes (98.2 peratus) daripada kategori satu dan dua berdasarkan keadaan klinikal kes semasa baharu didiagnosis Covid-19.
Menurutnya, berdasarkan status vaksinasi mengikut kategori, sebanyak 118 kes kategori lima dengan 108 kes tiada atau tidak lengkap vaksinasi dan 77 kes kategori empat dengan 65 kes tiada atau tidak lengkap vaksinasi.
“Sebanyak 236 kes kategori tiga dengan 195 kes tiada atau tidak lengkap vaksinasi, 11,345 kes kategori dua dengan 9,463 kes tiada atau tidak lengkap vaksinasi dan 11,788 kes kategori satu dengan 9,531 kes tiada atau tidak lengkap vaksinasi,” katanya dalam kenyataan di sini hari ini.

Tambah beliau, terdapat 38 kluster baharu dikenal pasti terdiri daripada 22 kluster tempat kerja, 14 kluster komuniti serta masing-masing satu kluster pendidikan lain dan kluster institusi pendidikan swasta berdaftar di bawah Kementerian Pendidikan. -K! ONLINE


Pejalan kaki maut dipercayai warganegara India
Oleh NUR SHARIEZA ISMAIL

20 Ogos 2021, 10:30 pm
SEPANG – Pejalan kaki tanpa identiti yang maut selepas terlibat kemalangan dengan sebuah kereta di Kilometer (KM) 1.3 Lebuh Raya Lembah Klang Selatan (SKVE) tengah hari tadi dipercayai warganegara India berusia antara 25 hingga 30 tahun.
Timbalan Ketua Polis Daerah Sepang, Superintendan Md. Noor Aehwan Mohammad berkata, pemeriksaan ke atas mayat mangsa mendapati tiada tanda suntikan Bacille Calmette-Guerin (BCG) pada lengannya.
“Spesimen si mati diambil untuk (ujian) kimia manakala cap jari dihantar ke Pusat Identifikasi Forensik Setempat,” katanya dalam kenyataan ringkas di sini hari ini.
Terdahulu, Kosmo! Online melaporkan seorang pejalan kaki maut di tempat kejadian selepas dilanggar kereta jenis Perdana dari arah Kajang menghala ke Puchong di SKVE, pukul 12.15 tengah hari tadi. -K! ONLINE


Masih ada Orang Asli takut divaksin
Oleh MOHAMAD HAFIZI BIN MOHD SAID

20 Ogos 2021, 10:03 pm
TAPAH – Masyarakat Orang Asli di negara ini diingatkan untuk tidak mempercayai khabar angin atau berita palsu berhubung Program Imunisasi Covid-19 Kebangsaan (PICK) yang sedang dijalankan kerajaan.
Ini berikutan ada segelintir penduduk melarikan diri untuk mengelak daripada menerima suntikan ekoran mempercayai dakyah negatif yang tular di laman sosial.
Pengasas Koperasi Pembangunan Orang Asli (KPOA), Ramesh Arumugam Chettiar berkata, pihaknya mendapat maklumat bahawa perkara seperti itu ada berlaku.
“Pada pandangan saya lebih 50 peratus masyarakat Orang Asli tidak mahu menerima vaksin, jadi seharusnya mereka diberi penerangan.
“Tanpa penjelasan yang secukupnya oleh agensi kerajaan kepada masyarakat pedalaman ini, mereka lari masuk hutan apabila petugas kesihatan masuk kampung,” katanya.
Beliau berkata demikian kepada pemberita selepas menyampaikan bakul makanan di pejabat Jabatan Kemajuan Orang Asli (Jakoa) Daerah Batang Padang, di sini, hari ini.

Sumbangan daripada Food Aids Foundation ini untuk diagihkan pada masyarakat Orang Asli di Kawasan Perintah Kawalan Pergerakan Diperketatkan (PKPD) di Tapah, Bidor dan Sungkai. -K! ONLINE.


Ebit teruskan misi bantuan ke Yan, Kedah
Oleh AHMAD SHAHERMAN SHAMSURI

20 Ogos 2021, 10:42 pm
PETALING JAYA – Selepas dilanda beberapa kontroversi semalam, namun itu semua tidak menjadi penghalang untuk pendakwah terkenal, Ustaz Ebit Lew untuk meneruskan misi bantuan dan ziarah menyantuni orang ramai.
Menerusi perkongsian terbaharu di laman Facebook, Ebit memaklumkan hari ini beliau bersama pasukannya telah ke Yan, Kedah dengan membawa tilam dan barang makanan.
Menurut Ebit, beliau sebak melihat mangsa di pusat operasi menyelamat yang mempunyai kira-kira 300 orang mangsa.
“Tadi berjumpa Ketua Pengarah Bomba Kedah yang bekerja keras dalam misi ini bersama bomba, Polis Diraja Malaysia (PDRM), Angkatan Pertahanan Awam (APM), Rescue Bencana Malaysia, dan pertubuhan bukan kerajaan (NGO) lain yang dari awal membantu.
“Masjid Jamek Yan dan Sekolah Kebangsaan Haji Nyak Gam menjadi tempat tumpuan NGO membantu, sekolah habis semua komputer,alatan, meja, perabot,sehingga ada cakap semua pakaian habis sampai tiada pakaian dalam,” kata Ebit di laman Facebook sebentar tadi.
Menurut Ebit, ramai mangsa hanya sempat selamatkan diri sahaja, perabot dan barang elektrik semua habis.

“Sedih lihat mereka, berat ujian petugas bertungkus-lumus mencari mangsa banjir, belum pernah terjadi sebesar ini kata mereka.
“Kami bersama team Masjid Jamek Yan dan Masjid Ahmadiah bawa sedikit bantuan dan sumbangan buat petugas disini, semoga menjadi asbab kebaikan,” kata Ebit.-K! ONLINE.


Bunyi dentuman rupanya anak sendiri jatuh
Oleh NOR SHAFAWATI YUP

20 Ogos 2021, 9:48 pm
SEREMBAN – Seorang bapa tidak menyangka bunyi dentuman kuat yang didengari dari tingkat lima di Flat Taman Bukit Inai, Nilai di sini malam semalam merupakan tubuh anak perempuannya yang terjatuh sebelum disahkan meninggal dunia di hospital.
Kejadian kira-kira pukul 9.30 malam itu berlaku ketika Rusazli Azmi, 40-an, sedang mencari anak perempuannya berusia 13 tahun setelah mangsa dikatakan tiada di rumah.
Menceritakan kejadian tersebut, bapa saudara mangsa Rusazuan Azmi, 33, berkata, dia dimaklumkan kejadian itu selepas dihubungi bapa mangsa yang merupakan abangnya.
“Pada waktu itu saya baru saja sampai di rumah selepas pulang dari tempat kerja dan abang saya telefon beritahu anak dia jatuh.
“Saya terus bergegas ke lokasi dan waktu itu arwah masih bernyawa sebelum disahkan meninggal dunia di Hospital Tuanku Jaafar(HTJ) di Seremban,” katanya yang tinggal di perumahan sama.
Menurut Rusazuan, difahamkan ketika kejadian ibu bapa mangsa tiada di rumah dan mangsa hanya tinggal berdua dengan kakaknya yang berusia 17 tahun.

Risazuan berkata, bagaimanapun pada malam semalam ibu mangsa pulang ke rumah lebih awal dan mendapati dia tiada di rumah.
“Abang saya yang sampai ke rumah kemudiannya mencari mangsa di kawasan sekitar perumahan kami, tapi tiba-tiba terdengar bunyi dentuman seperti ada sesuatu jatuh.
“Dia kemudian berlari ke arah bunyi tersebut tapi sangat mengejutkan kerana yang jatuh itu adalah anaknya,” katanya ketika ditemui di Jabatan Forensik Hospital Tuanku Ja’afar di sini hari ini.
Jelas Rusazuan, mangsa merupakan anak keempat daripada enam beradik dan ibu bapanya sedang meniaga ketika kejafian berlaku.
“Mengikut kata abang saya (ayah mangsa), arwah sebelum ini tidak menunjukkan yang dia mempunyai masalah dan dalam keadaan baik saja,” katanya.
Sehubungan itu, Rusazuan berharap masyarakat tidak membuat spekulasi berhubung kematian mangsa.
Sementara itu, Ketua Polis Daerah Nilai, Superitendan Mohd. Fazley Ab Rahman mengesahkan menerima laporan kejadian dan kes diklasifikasikan sebagai mati mengejut. – K! ONLINE.


New Zealand lanjut perintah berkurung
Oleh KOSMO!

20 Ogos 2021, 9:18 pm
WELLINGTON, NEW ZEALAND – Perdana Menteri New Zealand, Jacinda Ardern mengumumkan lanjutan perintah berkurung hari ini, susulan peningkatan kes jangkitan Covid-19 di negara itu akibat varian Delta.
Ardern berkata, perintah berkurung selama tiga hari yang diumumkan sebelum ini dan sepatutnya berakhir malam ini, kini dilanjutkan kepada empat hari lagi.
Menurutnya, negara itu masih cuba menilai skala wabak tersebut yang muncul di Auckland minggu ini, sekali gus mengakhiri tempoh enam bulan tanpa jangkitan komuniti di negara itu.
“Kami masih belum jelas mengenai skala penuh varian Delta ini. Keadaan ini mengingatkan kami agar terus berhati-hati,” katanya.
Tambah Ardern, kesemua kes setakat ini, termasuk di Wellington adalah berkaitan. Keadaan itu sekali gus kurang menimbulkan kebimbangan kerana tiada kes yang muncul secara rawak.
Penularan terbaharu kes Covid-19 di New Zealand bermula daripada seorang individu yang baru pulang dari Sydney, Australia awal bulan ini.

Sejak itu, pihak berkuasa negara itu mengesan sebanyak 30 kes aktif termasuk 11 kes jangkitan tempatan setakat yang diumumkan hari ini. – AFP


UPSI hantar sukarelawan bantu mangsa banjir lumpur di Yan
Oleh SITI AMINAH MOHD YUSOF

20 Ogos 2021, 9:59 pm
PETALING JAYA – Universiti Pendidikan Sultan Idris (UPSI) menghantar sukarelawan dikenali sebagai Pasukan ResQ bagi membantu penduduk yang terkesan dengan musibah banjir lumpur di Yan, Kedah.
Naib Canselornya, Prof. Datuk Dr. Md. Amin Md. Taff berkata, UPSI menubuhkan ResQ lebih 20 tahun lalu sebagai tanda keprihatinan sekali gus membantu komuniti yang dilanda musibah bencana alam termasuk banjir.
“Seramai 20 sukarelawan UPSI melibatkan kakitangan dan mahasiswa telah berangkat pukul 9.00 pagi tadi ke kawasan yang terjejas iaitu Kampung Setoi, Kampung Ruat, Kampung Permatang Gamat, Kampung Titi Bakong dan Kampung Sungai Badak di Gurun,” katanya dalam kenyataan akhbar hari ini.
Sementara itu, Pengarah Unit Transformasi Komuniti Universiti, Prof Madya Dr. Norkhalid Salimin berkata, pihaknya akan memberi fokus kepada tugas pembersihan rumah keluarga pelajar, alumni UPSI selain masyarakat setempat.
“Misi sukarelawan ini dijalankan dengan kerjasama Majlis Sukarelawan Universiti-universiti Malaysia serta Universiti Awam Zon Utara,” katanya yang mengetuai misi bantuan tersebut.
Menurutnya, rombongan sukarelawan berkenaan menggunakan empat buah kenderaan pacuan empat roda (4WD) dan sebuah lori dengan misi tersebut dijadualkan berakhir lusa.

Beliau berkata sumbangan daripada Tabung UPSI Prihatin berbentuk keperluan asas seperti beras, sabun, gula dan minyak masak turut diberikan kepada keluarga pelajar UPSI yang terlibat.
“Di kawasan kejadian, kami turut membantu keluarga pelajar semester tujuh Fakulti Sains dan Matematik, Najihah Azizan di Kampung Singkir Genting, Bedong,” jelasnya.
Mana-mana pihak serta alumni UPSI yang ingin memberi sumbangan kepada Pasukan ResQ boleh menghubungi Dr. Norkhalid di talian 016-510 0230. – K! ONLINE


Wanita maut digilis kereta api
20 Ogos 2021, 9:09 pm
KUALA LUMPUR – Seorang wanita maut selepas terjatuh di landasan sebelum digilis kereta api di landasan Transit Aliran Ringan (LRT) Sentul Timur di sini hari ini.
Ketua Polis Daerah Sentul, Asisten Komisioner Beh Eng Lai berkata, pihaknya mengesahkan kejadian tersebut dan ia berlaku kira-kira pukul 4.30 petang.
“Menerusi rakaman televisyen litar tertutup (CCTV), mangsa seorang wanita dilihat berjalan menuju ke tren dan duduk di besi penyambung antara gerabak.
“Sebaik tren tersebut bergerak, mangsa telah terjatuh ke bawah sebelum digilis tren berkenaan,” katanya dalam satu kenyataan di sini hari ini.
Mengulas lanjut, tiada dokumen identiti ditemui pada tubuh mangsa. Siasatan masih dijalankan dan sebarang perkembangan akan dimaklumkan.
Sementara itu, jurucakap Balai Bomba dan Penyelamat (BBP) Sentul berkata, pihaknya menerima maklumat berhubung kejadian pada pukul 5 petang untuk membantu mengeluarkan mayat mangsa.

“Kerja-kerja mengeluarkan mayat selesai kira-kira setengah jam kemudian sebelum diserahkan kepada pihak polis untuk tindakan lanjut,” jelasnya. – K! ONLINE.


Telefon bimbit dikembalikan kepada pemilik selepas setahun hilang
Oleh KOSMO!

20 Ogos 2021, 10:00 pm
ONTARIO, KANADA – Seorang wanita terkejut apabila telefon bimbitnya yang hilang selama setahun kerana terjatuh ke dalam sungai akhirnya dikembalikan kepadanya selepas ditemui oleh dua lelaki, lapor laman berita United Press International semalam.
Jordan Miezlaiskis  yang berasal dari negeri Carolina Utara, Amerika Syarikat berkata, dalam kejadian pada Julai 2020 itu, dia dan suaminya pergi ke Ontario, Kanada untuk meraikan sambutan hari lahir saudara lelakinya, Jesse.
Ketika melawat Air Terjun Chippewa, telefon bimbit Miezlaiskis secara tidak sengaja terjatuh ke dalam air.
“Kami sedang memancing dan semuanya berjalan dengan baik sehinggalah saya meletakkan telefon bimbit di atas sebuah batu.
“Ia kemudiannya terjatuh ke dalam air  dan kami tidak dapat melakukan apa-apa kerana airnya agak dalam dan mengalir dengan pantas,” katanya.
Miezlaiskis dan suaminya cuba mencari telefon bimbit tersebut menggunakan magnet, namun gagal menemuinya.

Mereka kemudian  kembali ke Carolina Utara dan tidak lama selepas itu, Jesse meninggal dunia dalam satu kemalangan.
Pada  Julai tahun ini, ketika Miezlaiskis kembali ke Ontario untuk menyambut ulang tahun kelahiran Jesse, secara tiba-tiba dia menerima satu mesej di Facebook daripada seorang lelaki dari bandar itu.
“Lelaki itu memberitahu bahawa dia bersama saudara lelakinya sedang menyelam di Air Terjun Chippewa ketika menemui telefon bimbit saya.
“Dia menyangkakan saya baru sahaja kehilangan telefon tersebut kerana ia berada dalam keadaan baik,” ujarnya.
Tambah Miezlaiskis, keadaan itu amat aneh kerana telefon tersebut berada di dalam air selama setahun dan ia berada dalam keadaan baik seolah-olah tiada apa-apa yang berlaku.
“Saya tahu bahawa Jesse ‘mengingatkan’ kami bahawa dia masih berada di sini dan memberi petanda melalui penemuan telefon bimbit ini,” katanya. – AGENSI


88 lokasi di sekitar ibu negara dilencongkan esok
20 Ogos 2021, 9:52 pm
KUALA LUMPUR – Sebanyak 88 lokasi di sekitar ibu negara akan dilencongkan susulan polis menerima maklumat terdapat perhimpunan dijangka akan berlaku esok.
Ketua Jabatan Siasatan Dan Penguatkuasaan Trafik (JSPT) Kuala Lumpur, Asisten Komisioner Sarifudin Mohd. Salleh berkata, lencongan jalan tersebut akan bermula pada pukul 9 pagi.
“Polis ingin menasihatkan seluruh warga kota terutamanya pengguna jalan raya agar menggelakkan dari menggunakan jalan yang yang terlibat dengan lencongan tersebut.
Antara 88 jalan yang akan dilencongkan esok.
“Sentiasa patuhi arahan anggota polis yang bertugas bagi memastikan keadaan lalu lintas sentiasa lancar dan terkawal,” katanya dalam satu kenyataan di sini hari ini.
Mengulas lanjut, orang ramai yang mempunyai sebarang pertanyaan atau maklumat boleh menghubungi Balai Polis Trafik Jalan Tun H.S Lee di talian 03-2071999 atau Hotline JSPT KL di talian 03-20260267/69.
Antara jalan yang terlibat Bulatan Pahang, Jalan Kinabalu, Jalan Kuching, Jalan Sungai Besi, Jalan Tun Razak, Jalan Ampang, Jalan Duta dan Jalan Sultan Ismail. – K! ONLINE.


Doktor enggan rawat pesakit enggan divaksin
Oleh KOSMO!

20 Ogos 2021, 9:30 pm
MOBILE, ALABAMA – Seorang doktor di negeri Alabama, Amerika Syarikat (AS) menegaskan bahawa dia tidak akan merawat pesakit yang enggan menerima suntikan vaksin  Covid-19, lapor akhbar New York Post semalam.
Dr. Jason Valentine  yang bertugas di sebuah klinik di bandar Mobile memberitahu pendiriannya dalam hantaran di laman  Facebook miliknya.
“Bermula 1 Oktober 2021, Dr. Valentine tidak akan merawat pesakit yang tidak menerima suntikan vaksin  Covid-19,” katanya dalam notis yang dilekatkan pada kliniknya.
Hantaran itu bagaimanapun dilaporkan telah dipadam.
Sebelum itu, Valentine dilaporkan membuat penjelasan mengenai keputusannya itu dalam sepucuk  surat kepada pesakit-pesakitnya.
“Kita masih belum mempunyai rawatan yang bagus untuk penyakit kronik (akibat Covid-19), namun mempunyai kaedah pencegahan yang hebat iaitu vaksin.

“Malangnya, ramai enggan divaksin  yang akhirnya membuatkan mereka mengalami sakit kronik atau meninggal dunia.
“Saya tidak boleh dan tidak akan memaksa sesiapa pun mengambil vaksin, namun pada masa sama enggan melihat pesakit menderita dan mati akibat penyakit yang boleh dicegah ini,” katanya dalam surat tersebut.
Di bawah Akta Hak Asasi Awam AS, seorang doktor tidak boleh menidakkan rawatan berdasarkan umur, jantina, bangsa, orientasi seksual, agama atau kewarganegaraan.
Bagaimanapun, tidak dapat dijelaskan sama ada seorang doktor boleh menolak untuk merawat seseorang pesakit berdasarkan status vaksinasi. – Agensi


Lakukan hubungan intim dalam ambulans, dua petugas kesihatan dipecat
Oleh KOSMO!

20 Ogos 2021, 9:00 pm
LONDON – Dua petugas kesihatan unit  kecemasan di Britain dipecat selepas ditangkap melakukan hubungan seks di bahagian belakang sebuah ambulans, lapor akhbar The Sun semalam.
Salah seorang pelaku tersebut, Emma Croydon dilihat memandu kenderaan miliknya ke tempat meletak kenderaan kelab bola sepak Portsmouth FC sebelum masuk ke bahagian belakang sebuah ambulans bersama pemandunya.
Ketika dua pengawal keselamatan mendekati ambulans tersebut, mereka terkejut apabila mendapati Emma dan lelaki tersebut sedang menanggalkan pakaian.
Insiden itu disiasat dan kedua-dua mereka dipecat atas kesalahan salah laku.
Emma bagaimanapun berkata, pengawal keselamatan telah menipu tentang apa yang dilihat mereka.
Ketika kejadian, Emma yang merupakan penjaga ambulans tersebut dikatakan mengambil cuti sakit apabila petugas keselamatan mendakwa melihat kenderaan itu masuk ke dalam stadium bola sepak Fratton Park di mana satu unit pusat pemindahan darah sedang beroperasi.

Kedua-dua ambulans dan kenderaan Emma diparkir bersebelahan antara satu sama lain sebelum dia  dilihat masuk ke dalam ambulans tersebut.
Panel menggugurkan dakwaan Emma dengan mengatakan bahawa dia tidak percaya pengawal keselamatan itu menipu, malah perbuatan kedua-duanya turut dirakam sistem televisyen litar tertutup (CCTV). – Agensi


Lelaki sumbat kacang dalam zakar terima padah
Oleh KOSMO!

20 Ogos 2021, 8:30 pm
LANSING, Michigan – Seorang lelaki di negeri Michigan, Amerika Syarikat terpaksa menjalani pembedahan kecemasan apabila perbuatannya menyumbat enam biji kacang ginjal ke dalam zakar mengundang padah, lapor akhbar Daily Star, kelmarin.
Lelaki berusia 30 tahun itu dipercayai menyumbat kacang sebagai eksperimen ‘gila-gila’ dan berniat mahu mengeluarkannya kemudian.
Menurut doktor Hospital Sparrow yang mengetuai pembedahan mengeluarkan kacang ginjal itu, Margeaux Dennis, mangsa pernah melakukan perkara serupa sebelum ini tetapi kacang itu berjaya dikeluarkan.
“Masalah timbul kali ini kerana dia menambah jumlah kacang dan membuatkan ia tersekat dalam saluran kencingnya.
“Dia cuba menarik kecang itu keluar menggunakan penyepit tetapi tidak berjaya. Mangsa akhirnya datang ke hospital dan meminta bantuan pakar,” kata Dennis.
Keenam-enam biji kacang itu akhirnya berjaya dikeluarkan menerusi pembedahan sistoskopi dan uretra pembuangan bendasing dalam badan.

Dennis turut memberitahu tiada kecederaan lain yang ditemui pada bahagian zakar mangsa akibat tindakan tidak bertanggungjawab itu. – Agensi


Putus cinta, Daiyan Trisha tulis lagu sambil menangis
Oleh HARYATI KARIM

20 Ogos 2021, 9:51 pm
PETALING JAYA – Kecewa dan patah hati akibat putus cinta dengan kekasihnya sekitar satu bulan setengah yang lalu, penyanyi Daiyan Trisha merawat hatinya dengan menulis lirik single terbaharunya berjudul Penat.
Menurut wanita berusia 28 tahun itu, disebabkan putus cinta ketika musim pandemik Covid-19 dan seluruh negara sedang dalam keadaan berkurung, emosi dan mentalnya berada dalam keadaan tidak stabil.
“Ketika saya menulis lagu ini saya berada dalam fasa putus cinta. Emosi dan mental saya tidak stabil ditambah dalam keadaan pandemik.
“Perasaannya sangat dalam dan lebih sakit. Siapa bekas kekasih saya biarlah rahsia. Dia bukan artis, sebaliknya hanyalah orang biasa,” ujar Daiyan tentang lagu yang sudah dilancarkan dalam YouTube sejak semalam dan video liriknya akan dilancarkan di platform sama malam ini.
Tambah Daiyan yang juga seorang pelakon dan pengacara itu, disebabkan emosi yang begitu mendalam, dia dapat menyiapkan lagu tersebut dalam tempoh satu jam sahaja.
“Penat merupakan lagu yang paling sukar pernah saya tulis. Walaupun mengambil masa dalam satu jam sahaja, tetapi saya banyak kali berhenti kerana menangis.

“Perasaan sedih, kecewa dan patah hati itu memang sudah ada membuak-buak dalam diri, jadi emosinya mudah keluar,” kongsi Daiyan.
Selain daripada putus cinta, Daiyan berasakan lagu Penat cukup dekat dengan semua orang dan amat sesuai dilancarkan pada musim pandemik ini.
“Saya tulis lagu Penat bukan kerana putus cinta sahaja, tetapi merangkumi keseluruhan keadaan. Memang kita semua tidak dapat keluar dan bertemu dengan rakan-rakan, namun energi setiap orang dapat dirasai menerusi media sosial.
“Semua orang pun penat dan mereka menunjukkan perasaan menerusi media sosial. Kita semua penat dengan segala-galanya. Penat itu lebih berat maksudnya daripada sakit hati atau kecewa,” terang Daiyan ketika ditemubual secara virtual sebentar tadi.
Dalam pada itu, Daiyan turut menjawab tentang tindakan netizen yang ‘menjodohkannya’ dengan pelakon Aedy Ashraf. Jelas Daiyan mereka sekadar bersahabat dan dia masih belum bersedia untuk kembali menjalinkan hubungan dengan mana-mana lelaki selepas putus cinta.
“Saya rasa perkara tersebut (menjodohkan) adalah sesuatu yang lucu. Saya dengan Aedy adalah kawan baik. Memang saya ada nampak komen-komen netizen, tetapi saya belum bersedia sebarang hubungan,” luah Daiyan. – K! ONLINE


Belum ada ucapan daripada Tun, Anwar
Oleh KOSMO!

20 Ogos 2021, 6:50 pm
PETALING JAYA – Belum ada ucapan tahniah atau kenyataan daripada mana-mana ketua parti pembangkang kepada Datuk Seri Ismail Sabri Yaakob yang dilantik sebagai Perdana Menteri ke-9 selepas hampir dua jam Istana Negara mengeluarkan kenyataan mengenai perkembangan terbaharu politik Malaysia.
Tinjauan di laman sosial Twitter dan Facebook mendapati Presiden Pejuang, Tun Dr. Mahathir Mohamad, Presiden Keadilan, Datuk Seri Anwar Ibrahim dan Presiden Amanah, Mohamad Sabu masih belum membuat sebarang kenyataan mengenai pelantikan tersebut.
Setakat ini, hanya Presiden Muda, Syed Saddiq Syed Abdul Rahman telah mengucapkan tahniah kepada Ismail Sabri dan menyatakan yang beliau akan terus berkhidmat sebagai pembangkang untuk membawa idea dasar dan semak imbang terhadap setiap keputusan kerajaan.
Petang tadi, Istana Negara mengeluarkan kenyataan akan melantik Datuk Seri Ismail Sabri Yaakob sebagai Perdana Menteri ke-9 esok.
Menurut kenyataan itu, Ismail Sabri mendapat akaun bersumpah seramai 114 Ahli Dewan Rakyat telah mencalonkannya dan jumlah itu cukup menjadikan ia majoriti mencukupi untuk membentuk kerajaan. – K! ONLINE


Belum vaksin halang sektor perhotelan dibuka
Oleh ZAKI SALLEH

20 Ogos 2021, 7:49 pm
IPOH – Walaupun diberi kebenaran, namun sektor perhotelan di negeri ini khususnya hotel bajet masih belum bersedia untuk beroperasi kerana tidak melengkapi syarat.
Ini kerana hampir sebahagian besar petugas hotel di negeri ini masih belum menerima vaksin.
Pengerusi Persatuan Hotel Budget Malaysia (MyBHA) Perak, Zamari Muhyi berkata, keadaan itu menyukarkan para pengusaha yang telah pun berdepan pelbagai kesukaran ketika ini.
Menurut beliau, garis panduan (SOP) yang dikeluarkan MOTAC bagi pengusaha hotel untuk beroperasi seolah-olah dibuat tanpa sebarang kajian lapangan.
“Menerusi SOP yang dikeluarkan semalam, pemilik hotel wajib mempamerkan sijil lengkap vaksinasi bagi pekerja sepertimana disyaratkan.
“Malangnya, kebanyakan kakitangan hotel sekarang masih tidak lengkap menerima suntikan vaksin Covid-19,” ujarnya dalam satu kenyataan di sini.

SOP tersebut walaupun disambut baik pengusaha hotel di negeri ini tetapi syarat untuk petugas yang telah divaksin menjadi kekangan.
Jelas Zamari yang juga Yang Dipertua Persatuan Pengusaha Pelancongan Bumiputra negeri Perak,
sektor perhotelan dan pelancongan menghadapi kesan teruk sejak tahun lalu.
“Kesan daripada pandemik, tiada sumber pendapatan untuk menampung kos senggaraan dan hutang menyebabkan ramai pengusaha terpaksa gulung tikar.
“Justeru, saya merayu kerajaan negeri khususnya Menteri Besar Perak supaya mempercepatkan pemberian vaksin pada petugas sektor ini,” ujarnya. -K! ONLINE.


Larangan berhimpun, berarak di sekitar ibu negara
20 Ogos 2021, 7:35 pm
KUALA LUMPUR – Mahkamah Majistret Kuala Lumpur hari ini mengeluarkan perintah larangan sebarang perarakan dari Kompleks Sogo dan Masjid Jamek (termasuk kawasan sekitar dalam radius satu kilometer) serta perhimpunan di Dataran Merdeka di sini esok.
Difahamkan, terdapat rancangan oleh pihak-pihak tertentu untuk mengadakan satu perhimpunan jalanan di sekitar ibu negara esok.
Sehubungan itu, Ketua Polis Kuala Lumpur, Datuk Azmi Abu Kassim berkata, semua pihak yang merancang untuk mengadakan perarakan termasuk perhimpunan diberi amaran untuk tidak hadir, berada atau mengambil apa-apa bahagian dalam perarakan atau perhimpunan tersebut.
Katanya, polis menerima maklumat pihak tertentu mengambil peluang mengadakan perhimpunan dan perarakan pada masa ini yang jelas melanggar prosedur operasi standard (SOP) Pelan Pemulihan Negara (PPN) walaupun mendakwa sudah membuat permohonan mengikut Akta Perhimpunan Aman 2012.
“Kuala Lumpur masih berada dalam tempoh PPN Fasa 1 berkuat kuasa bermula 29 Jun lalu. Pada hari ini, sebanyak 1,676 kes baharu di Wilayah Persekutuan Kuala Lumpur direkodkan dengan nilai kebolehjangkitan (Rt) pada kadar 0.95.
“Justeru, polis mengingatkan orang ramai agar terus mematuhi prosedur operasi standard (SOP) Pelan Pemulihan Negara bagi mengelakkan diri dan keluarga daripada jangkitan Covid-19.

“Polis juga amat berharap masyarakat memahami bahawa faktor keselamatan kesihatan pada ketika ini tidak menentu dan memungkinkan jangkitan berganda pada tahap luar biasa jika mereka tidak mematuhi SOP PPN,” katanya dalam satu kenyataan di sini hari ini.
Kosmo! pada 7 Ogos lalu melaporkan, Polis Diraja Malaysia menyifatkan rancangan untuk mengadakan satu perhimpunan jalanan pada 21 Ogos ini sebagai tindakan yang tidak bertanggungjawab kerana melanggar SOP.
Ketua Polis Negara, Datuk Seri Acryl Sani Abdullah Sani berkata, pihaknya sedia maklum rancangan untuk mengadakan perhimpunan jalanan tersebut pada 21 Ogos ini dan tidak teragak-agak untuk mengambil tindakan tegas. – K! ONLINE.


Lembu bengis ‘tawan’ pantai Perancis
Oleh KOSMO!

20 Ogos 2021, 7:30 pm
PARIS – Beberapa pantai di Lozzi, Perancis terpaksa ditutup apabila ia ‘ditawan,  oleh kawanan lembu bengis yang bertindak menghalau semua pengunjung di situ, lapor akhbar Daily Star, semalam.
Populasi lembu tidak bertuan yang kini mencecah 15,000 ekor menjadi masalah buat penduduk setempat apabila haiwan itu mula menguasai kebanyakan lokasi di wilayah tersebut.
Sejak akhir-akhir ini, berlaku beberapa insiden pengunjung pantai diserang oleh lembu yang tidak suka untuk berkongsi kawasan pinggir pantai dengan manusia.
Datuk bandar Lozzi, Francois Acquaviva memberitahu akhbar tempatan Corse-Matin bahawa masalah tersebut  adalah serius dan bukan sekadar satu perkara yang melucukan.
“Sudah ada kes di mana seorang wanita itu ditanduk oleh lembu lhingga mengalami kecederaan serius pada  kakinya.
“Jika situasi ini berlanjutan, saya pasti akan ada kes kematian akibat diserang  kawanan lembu liar i,” jelasnya.

Sebilangan penduduk tempatan menyalahkan dasar pertanian Kesatuan Eropah (EU) yang mendorong petan untuk membeli lembu.
Namun begitu, apabila peraturan semasa diubah, lembu itu  banyak dibebaskan daripada pemilikan dan dibiarkan berkeliaran bebas tanpa pemantauan. – Agensi


Penyamaran, 2,000 penguatkuasa KPDNHEP ditugaskan
Oleh SAFINA RAMLI

20 Ogos 2021, 7:53 pm
GEORGE TOWN – Lebih 2,000 anggota penguatkuasa Kementerian Perdagangan Dalam Negeri dan Hal Ehwal Pengguna (KPDNHEP) di seluruh negara akan melakukan penyamaran bagi menjalankan pemantauan prosedur operasi standard (SOP) di premis-premis perniagaan yang dibuka mulai 16 Ogos lalu.
Ketua Setiausaha KPDNHEP, Datuk Seri Hasnol Zam Zam Ahmad berkata, menerusi Ops Samar, anggota penguatkuasa akan berpakaian preman dan menyamar sebagai pelanggan bagi meninjau pematuhan SOP dalam kalangan peniaga dan pelanggan.
Menurutnya, operasi itu membabitkan kawasan tumpuan pelanggan yang telah dikenal pasti seperti pusat beli belah, kedai makanan, kedai gunting rambut dan lain-lain sektor ekonomi yang melibatkan orang ramai.
“Pemilik premis dan pelanggan perlu memastikan hanya yang telah lengkap divaksin sahaja boleh melakukan aktiviti seperti ‘dine-in’.
“Apa yang boleh dikatakan sekarang ialah gerak geri anda diperhatikan oleh anggota penguatkuasa,” katanya pada sidang khbar selepas meninjau operasi perniagaan serta Program Vaksinasi Industri Peruncitan (RiVAC) di pusat beli-belah Gurney Paragon di sini hari ini.- K! ONLINE.


Beberapa lokaliti di Sabah, Pahang kena PKPD
20 Ogos 2021, 7:40 pm
PETALING JAYA – Beberapa lokaliti di Sabah dan Pahang akan dikenakan Perintah Kawalan Pergerakan Diperketatkan (PKPD) bermula 22 Ogos hingga 4 September depan.
Ketua Pengarah Majlis Keselamatan Negara (MKN), Datuk Rodzi Md. Saad berkata, setelah meneliti pembentangan oleh Kementerian Kesihatan (KKM) mengenai penilaian risiko serta trend jangkitan Covid-19, PKPD akan dilaksanakan di lokaliti-lokaliti terlibat.
“Di negeri Sabah melibatkan sembilan lokaliti iaitu empat lokaliti di Kota Belud di Kampung Kulambai, Kampung Kulambai Kupang dan Kampung Kulambai Dundau, Kampung Labuan, Kampung Ambong Tolus dan Kampung Tuguson; dua di Lahad Datu di Perumahan Ladang Cantawan Silabukan dan Perumahan Lestari Felda Sahabat 48.
“Selain itu, dua lokaliti di Tawau melibatkan Taman Milenium serta Taman Kinabutan Ria; dan di Kampung Tangkuyan, Tongod,” katanya dalam satu kenyataan di sini hari ini.
Sementara itu, di negeri Pahang tiga lokaliti dikenakan PKPD antaranya dua lokaltiti di Mukim Sungai Karang, Kuantan, iaitu di Taman Balok Makmur serta Kampung Seberang Sungai Ular; dan di Flat Damai Taha, Temerloh.
Dalam perkembangan lain, beberapa kawasan di Sabah akan dilanjutkan tempoh PKPD.

“Antaranya di Bandar Sinsuran, Kota Kinabalu; dua lokaliti di Kota Kinabalu iaitu di Universiti Condominium Apartment Fasa 2 dan Rumah Murah Kepayan.
“Kesemua kawasan tersebut akan dilanjutkan tempoh PKPD yang sepatutnya ditamatkan esok, bermula 22 Ogos hingga 4 September depan,” katanya. – K! ONLINE


Ebit teruskan misi bantuan ke Yan, Kedah
Oleh AHMAD SHAHERMAN SHAMSURI

20 Ogos 2021, 8:07 pm
PETALING JAYA – Selepas dilanda beberapa kontroversi semalam, namun itu semua tidak menjadi penghalang untuk pendakwah terkenal, Ustaz Ebit Lew untuk meneruskan misi bantuan dan ziarah menyantuni orang ramai.
Menerusi perkongsian terbaharu di laman Facebook, Ebit memaklumkan hari ini beliau bersama pasukannya telah ke Yan, Kedah dengan membawa tilam dan barang makanan.
Menurut Ebit, beliau sebak melihat mangsa di pusat operasi menyelamat yang mempunyai kira-kira 300 orang mangsa.
“Tadi berjumpa Ketua Pengarah Bomba Kedah yang bekerja keras dalam misi ini bersama bomba, Polis Diraja Malaysia (PDRM), Angkatan Pertahanan Awam (APM), Rescue Bencana Malaysia, dan pertubuhan bukan kerajaan (NGO) lain yang dari awal membantu.
“Masjid Jamek Yan dan Sekolah Kebangsaan Haji Nyak Gam menjadi tempat tumpuan NGO membantu, sekolah habis semua komputer,alatan, meja, perabot,sehingga ada cakap semua pakaian habis sampai tiada pakaian dalam,” kata Ebit di laman Facebook sebentar tadi.
Menurut Ebit, ramai mangsa hanya sempat selamatkan diri sahaja, perabot dan barang elektrik semua habis.

“Sedih lihat mereka, berat ujian petugas bertungkus-lumus mencari mangsa banjir, belum pernah terjadi sebesar ini kata mereka.
“Kami bersama team Masjid Jamek Yan dan Masjid Ahmadiah bawa sedikit bantuan dan sumbangan buat petugas disini, semoga menjadi asbab kebaikan,” kata Ebit.-K! ONLINE.


Wanita hadiahkan seluar dalam anti orang ketiga buat suami
Oleh KOSMO!

20 Ogos 2021, 7:00 pm
JAKARTA – Seorang wanita menjadi perhatian netizen  apabila memuat naik rakaman video pemberian hadiah unik kepada suaminya, lapor Beritahits.id, semalam.
Menurut keterangan video itu yang dimuat naik dalam aplikasi  TikTok, wanita itu memberikan seluar dalam lelaki atau boxer yang dinamakan anti perebut suami orang(pelakor) sebagai peringatan halus buat lelaki itu.
Permukaan seluar dalam itu dilekatkan dengan gambar-gambar wanita itu dengan mimik muka yang garang.
“Ini dinamakan seluar dalam anti pelakor. Ini supaya suami sentiasa beringat jika mahu melakukan perkara-perkara pelik.
“Biar semua tahu, lelaki ini ada ‘bomohnya’ sendiri,” tulis wanita itu.
Video itu mengundang pelbagai reaksi netizen yang berasa lucu dengan sifat terlalu melindungi wanita itu terhadap suaminya.

“Kasihan, nanti kalau suaminya kentut lantas terus terkena muka si isteri yang ditampal pada seluar dalam,” komen seorang pengguna media sosial. – Agensi


PJ City idam kejutan ke atas JDT
Oleh MUHAMAD ARDIE PUTRA SUHAIMI

20 Ogos 2021, 7:07 pm
PASUKAN Petaling Jaya (PJ) City FC bertekad menamatkan badi kekalahan menjelang aksi getir bertemu Johor Darul Ta’zim (JDT) pada saingan Liga Super di Stadium Majlis Bandaraya Petaling Jaya (MBPJ) malam esok.
Sebagai rekod, The Phoenix mengalami tiga kekalahan berturut-turut sebelum ini dan ketua jurulatihnya, P. Maniam mahu barisan pemain memberikan seratus peratus aksi di atas padang.
Kata Maniam, skuad Harimau Selatan sudah tentu menjadi pilihan memandangkan mereka memiliki barisan pemain berkualiti tetapi situasinya berbeza apabila beraksi di atas padang nanti.
“Kita tahu kualiti yang JDT ada kerana mereka miliki barisan pemain terbaik di Malaysia tidak kira import ataupun tonggak tempatan, semuanya mempunyai kualiti tersendiri.
“Meskipun kami beraksi tanpa pemain import musim ini, barisan pemain saya sering membuktikan apa sahaja boleh berlaku sepanjang tempoh 90 minit perlawanan.
“Saya percaya mereka akan memberi saingan sengit bertemu JDT nanti dalam usaha mencuri sekurang-kurangnya satu mata,” katanya ketika dihubungi Kosmo! hari ini.

Mengulas lanjut, bekas pengendali Selangor itu mengakui, pasukannya ketika ini berdepan krisis kecederaan apabila kira-kira enam pemainnya tidak dapat memulakan perlawanan.
“Mungkin akan ada rombakan dalam skuad utama kerana pemain-pemain seperti Darren Lok, Muhammad Syahmi Zamri, K. Gurusamy, S. Subramaniam dan M. Tamil Maran tidak dapat diturunkan kerana belum pulih daripada kecederaan,” katanya. – K! ONLINE


Pesawat kosong tinggalkan Afghanistan
Oleh KOSMO!

20 Ogos 2021, 8:00 pm
KABUL – Sekeping foto menunjukkan sebuah pesawat penyelamat hampir kosong dan hanya membawa isteri seorang bekas komando tentera laut meninggalkan Kabul, biarpun Britain dan Amerika Syarikat (AS) mengesahkan sedang menyelamatkan ribuan warga Barat dan penduduk Afghanistan yang cuba melarikan diri daripada kumpulan Taliban, lapor laman Mail Online kelmarin.
Paul ‘Pen’ Farthing yang merupakan ekspatriat Britain yang menetap di Kabul telah terpisah dengan isterinya akibat kemelut yang melanda Afghanistan.
Farthing kelmarin menerusi satu ciapan di laman sosial Twitter berkata, isterinya dalam perjalanan pulang ke Britain dan berkongsi imej keadaan di dalam pesawat itu yang dipercayai  milik Norway.
“Kaisa (isterinya) kini dalam perjalanan pulang. Namun, pesawat ini kosong ketika ribuan orang menunggu di luar lapangan terbang Kabul kecewa kerana tidak dapat masuk.
“Menyedihkan kerana mereka akan ditinggalkan apabila misi ini tamat memandangkan kita tidak melakukannya dengan betul,” kata bekas tentera laut itu.
Setiausaha  Pertahanan Britain, Ben Wallace berkata, negara itu sedang menggunakan semua ruang yang ada di dalam pesawat penyelamatnya dan menekankan dalam usaha itu, ‘setiap jam adalah bermakna’.

Namun, terdapat laporan minggu ini yang mengatakan pesawat penyelamat meninggalkan Afghanistan dengan hanya membawa jumlah penumpang yang kecil biarpun ribuan penduduk tempatan dan rakyat asing masih terperangkap di Kabul.
Menurut akhbar Times, sekurang-kurangnya sebuah jet Tentera Udara Diraja Britain (RAF) telah dipaksa meninggalkan Afghanistan dalam keadaan separa penuh ekoran Taliban enggan membenarkan warga Afghanistan masuk ke dalam lapangan terbang di Kabul.
Sumber kerajaan juga memberitahu akhbar itu bahawa jemaah menteri belum memberikan tarikh persetujuan untuk ‘menamatkan  misi membawa keluar penduduk Afghanistan atau menghantar pasukan tentera.’
Jurucakap Jabatan Negara AS, Ned Price berkata kelmarin bahawa  seramai 6,000 orang telah dibawa keluar dengan menaiki penerbangan tentera. – Agensi